text:
Lè nou suiv Kris la, nou chèche patisipe nan travay redanmsyon l lan e nou chèche fè l avanse.
Nan epòk kolonyal la, te gen gwo bezwen travayè nan Amerik la. Pandan 18tyèm syèk la ak nan kòmansman 19vyèm syèk la, yo te konn al chèche travayè imigran ki te vle vin travay nan Grande Bretagne, Almay, ak lòt peyi Ewopeyen yo, men, gen anpil nan yo, te dispoze pati men yo pa t gen mwayen pou yo te peye pou vwayaj la. Sa te komen pou yo te fè moun sa yo vwayaje sou yon sistèm kontra, kote yo te pwomèt ke lè yo rive yo pral travay pandan yon sèten tan san yo pa resevwa salè kòm mwayen pou yo peye vwayaj la. Gen lòt moun ki te vini avèk pwomès ke lòt manm fanmi yo ki deja an Amerik yo t ap peye pou yo lè yo rive, men si sa pa t fèt, moun sa yo t ap oblije travay san resevwa peman pou yo te ka peye. Tèm yo te itilize pou dekri imigran sou kontra sa yo sete “redanmsyonè (rachetè).” Yo te oblije rachte pri pasaj yo a, nan yon sans, achte libète yo, pa mwayen travay yo.1
Pami tit ki pi siyifikan pou dekri Jezikri yo nou gen sa nou rele Redanmtè a. Jan m te di nan brèf resi m nan sou imigran “redanmsyonè (rachetè)” yo, mo rachte a vledi peye yon obligasyon oswa yon dèt. Rachte kapab vle di sekouri oubyen libere nan sans peye yon ranson. Si yon moun komèt yon fot, epi apresa li korije l oubyen li rektifye li, nou di li rachtè tèt li. Chak nan sigjesyon sa yo sigjere plizyè pati diferan sou gwo Redanmsyon Jezikri te akonpli atravè Ekspyasyon L lan, ki enkli, selon diksyonè a: “delivre anba peche ak pinisyon l yo, pa mwayen yon sakrifis ki fèt pou moun ki peche a.”2
Redanmsyon Sovè a gen de pati. Premyèman, li ekspye pou transgresyon Adan an ak Chit lòm nan ki te suiv li a, nan simonte sa nou ta ka rele efè dirèk Chit la---lanmò fizik ak lanmò espirityèl. Lanmò fizik la nou byen konprann ni; lanmò espirityèl la se separasyon lòm avèk Bondye. Nan pawòl Pòl yo: “Menmjan tout moun gen pou mouri paske yo fè youn ak Adan, konsa tou, moun ki fè youn ak Kris la ap gen lavi ankò” (1 Korentyen 15:22). Redanmsyon sa a anba lanmò fizik ak espirityèl la inivèsèl e l san kondisyon.3
Dezyèm aspè Ekspyasyon Sovè a se redanmsyon anba sa nou ta ka rele konsekans endirèk Chit la---pwòp peche nou yo pa opozisyon ak transgresyon Adan an. Akoz Chit la nou antre nan yon mond mòtèl kote peche, ki se, dezobeyisans anvè lwa divinman enstitiye, se yon bagay ki toujou prezan. An palan de nou tout, Senyè a di:
“Se menm jan an tou, lè yo kòmanse grandi, peche fèt nan kè yo, epi yo goute sa ki anmè, pou yo kapab konnen pri bagay ki bon.
“Epi yo gen kapasite pou yo konnen diferans ant byen ak mal; se sa ki fè, yo endepandan pou tèt pa yo” (Moyiz 6:55–56).
Paske nou tout responsab e nou fè chwa, redanmsyon anba pwòp peche nou yo se sou kondisyon---kondisyon pou nou konfese peche a epi abandone l epi tounen nan yon bon lavi, oubyen , otremandi, sou kondisyon repantans (gade D&A 58:43). Senyè a kòmande “Se sa ki fè, ansenye pitit ou yo sa, pou yo konnen tout moun ki tout kote dwe repanti, san sa yo p ap kapab eritye wayòm Bondye a nan okenn fason, paske okenn bagay ki pa pwòp pa kapab rete, oubyen rete nan prezans li” (Moyiz 6:57).
Soufrans Sovè a nan Jetsemani an ak agoni li sou kwa a rachte nou anba peche paske li satisfè egzijans lajistis gen sou nou yo. Li padone ak sanktifye moun ki repanti. Ekspyasyon an satisfè egzijans dèt lajistis dwe nou an tou paske li geri nou e li dedomaje nou pou tout soufrans nou te andire inosamman. “Paske gade, li soufri doulè tout moun, wi, doulè tout kreyati vivan, ni gason, ni fi, ak timoun ki fè pati fanmi Adan an” (2 Nefi 9:21; gade tou Alma 7:11–12).4
Lè nou suiv Kris la, nou chèche patisipe ak ede travay redansyon l lan. Pi gwo sèvis nou kapab rann lòt moun nan lavi sa a, kòmanse pa pwòp fanmi nou, se mennen yo vin jwenn Kris la atravè lafwa ak repantans pou yo kapab pwofite Redanmsyon l lan---lapè ak lajwa kounyeya, ak imòtalite ak lavi etènèl nan mond ki gen pou vini an. Travay misyonè nou yo se yon ekspresyon mayifik sou lanmou redanmtè Senyè a. Antanke mesaje otorize Li, yo ofri benediksyon enkonparab lafwa nan Jezikri, repantans, batèm ak don Sentespri a, pou louvri chemen renesans espirityèl ak redanmsyon an.
Nou kapab ede nan redanmsyon Senyè a pou moun ki deja mouri yo tou. “Ansyen yo ki fidèl nan dispansasyon sa a, lè yo kite lavi mòtèl la, yo kontinye travay yo nan preche levanjil repantans ak redanmsyon an, pa mwayen sakrifis Sèl Pitit Gason Literal Bondye a, pami moun ki nan tenèb ak anba esklavaj peche yo, nan gran mond dèzespri mò yo” (D&A 138:57). Gras ak benefis òdonans nou fè pou yo pa pwokirasyon nan tanp Bondye yo, menm moun ki te mouri nan esklavaj peche yo kapab libere.5
Pandan ke aspè ki pi enpòtan redanmsyon an gen pou wè ak repantans ak padon, gen yon aspè tanporèl ladan ki trè siyifikan tou. Yo di Jezi te mache toupatou ap fè byen (gade Travay 10:38), sa ki enkli geri moun malad ak enfim, bay foul moun ki grangou manje, ak anseye yon pi bon chemen. Pitit Gason Lòm nan te vini non pa pou moun te sèvi li, men pou l te sèvi moun, epi pou l te bay lavi li kòm ranson pou anpil moun” (Matye 20:28) Nou menm tou, pa mwayen Prètriz Li a e pa gras Li ak enfliyans Sentespri a, nou kapab ale toupatou ap fè byen tou nan modèl redanmsyon ki etabli pa Mèt la.
Kalite travay redanmsyon sa a vle di ede moun nan pwoblèm yo. Sa vle di fè zanmi ak pòv yo ak moun fèb yo, soulaje soufrans, rektifye sa k pa bon, defann laverite, fòtifye jenerasyon k ap grandi a, e akonpli sekirite ak bonè nan fwaye a. Anpil nan travay redanmsyon nou sou tè a se pou ede lòt moun pwogrese e akonpli espwa ak aspirasyon jis yo genyen.
Malgre ke l se yon istwa, gen yon egzanp ki woman Victor Hugo a ki rele Les Misérables la, ki toujou touche m ak enspire mwen. Prèske apre kòmansman istwa a, Evèk Bienvenu te nouri yon sanzabri ki te rele Jean Valjean e li te ba l kote pou l te dòmi pou nuit la, apre ke l te fèk soti nan prizon kote l te pase diznevan travofòse paske li te vòlè yon moso pen pou l te ka nouri pitit sèl yo ki te grangou. Paske l te andisi ak egri, Valjan rekonpanse jantiyès Evèk Bienvenu an nan vòlè ajantri li te genyen yo. Nan apre, lè jandàm yo ki te sispèk li, te arete l, Valjean te fosman deklare ke ajantri yo sete yon kado yo te ba li. Lè jandàm yo te rale l mennen tounen lakay evèk la, Valjan te sezi paske, Evèk Bienvenu te konfime sa l te di a e pou l te pi konvenkan, li te di: “Men! M te ba w chandelye yo tou, ki an ajan menmjan ak rès yo, e ki ka byen rapòte w desan dola. Poukisa ou pa t pran yo ansanm avèk kouvè yo?’ ...
“Evèk la te pwoche bò kote l epi l te di, tou ba:
“‘‘Pa bliye, pa janm bliye ou pwomèt mwen pou w itilize lajan sa a pou w vin yon moun onèt.’
“Jean Valjean, ki pa t sonje ditou kilè l te fè pwomès sa a, te plen konfizyon. Evèk la te kontinye ... solanèlman:
“‘Jean Valjean, frè mwen: ou pa apatni ak mal ankò, men ak byen. Se nanm ou m ap achte pou ou la a. Mwen retire l anba move panse ak espri pèdisyon an e m remèt li bay Bondye!’”
Jean Valjean te anfèt vin tounen yon moun nouvo, yon moun onèt e li te ede anpil moun. Pandan tout lavi li li te kenbe de chandelye an ajan yo, ki te raple ke nanm ni te rachte pou Bondye.6
Gen kèk fòm redanmsyon tanporèl ki vini nan efò potekole. Se youn nan rezon k fè Sovè a te kreye yon legliz. Paske nou òganize an kowòm ak òganizasyon oksilyè epi an pye, pawas, ak branch, nou ka, non sèlman anseye ak ankouraje youn lòt nan levanjil la; men, nou ka mobilize moun ak resous pou nou fè fas ak egzijans lavi yo tou. Moun k ap aji poukont yo oubyen an gwoup pa okazyon yo pa kapab founi ase èd pou fè fas ak pi gwo pwoblèm yo. Antanke disip Jezikri, nou se yon kominote Sen ki òganize pou ede reponn bezwen lòt Sen parèy nou yo ak bezwen otan lòt moun nou ka rive ede atravè tout tè a.
Gras ak travay imanitè nou yo, ki te mansyone pa Dallin H. Oaks la, espesifikman ane k sot pase a, 890.000 moun nan 36 peyi gen dlo pwòp, 70.000 moun nan 57 peyi gen chèz woulant, 75.000 moun nan 25 peyi wè pi byen, e moun nan 52 peyi te resevwa sekou yo te sitèlman bezwen apre dezas natirèl yo. Ansanm avèk lòt moun, Legliz la ede nan bay vaksen pou apeprè 18 milyon timoun e l te ede Siryen nan kan refijye yo nan Turkey, Lebanon, ak Jordan, jwenn nesesite lavi yo. An 2012, manm Legliz yo te bay prèske sèt milyon èdtan kòm volontè pou antrèd ak travay imanitè. An menm tan an, manm Legliz ki te nan bezwen yo te resevwa plis pase $150 milyon dola Ameriken an byen ak sèvis antrèd. Mèsi pou jenewozite nou.
Tout sa pa menm kòmanse enkli aksyon bonte ak sipò endividyèl yo---don manje, rad, lajan, swen, ak milye lòt fòm rekonfò ak konpasyon kote nou ka patisipe nan travay kretyen redanmsyon an. Lè m te piti, mwen te wè aksyon pwòp manman pa m pou rachte yon fi ki te nan bezwen. Sa gen dèzane, lè pitit li yo te jèn, manman m te sibi yon gwo operasyon ki te prèske touye li e ki te kite l kouche pandan prèske ennan. Pandan tan sa a, fanmi ak manm pawas yo te ede manman m ak fanmi nou. Kòm èd anplis, prezidans Sosyete Sekou pawas la, Sè Abraham, te rekòmande pou paran m anplwaye yon fi nan pawas la ki te bezwen travay anpil anpil. Pandan m rakonte istwa sa a, m ap itilize fo non Sara ak Annie pou fi sa a ak pitit fi l la. Sa se resi manman m:
“Mwen ka sonje sa osi klè ke si sa te pase yè sèlman. Men mwen kouche nan kabann mwen, epi Sè Abraram ki mennen Sara nan pòt chanm nan. Mwen te santi m desi. La devan pòt la te gen moun ki te mwens atiran ke m te janm rankontre---si frèl; pa pwòp an aparans, cheve gaye, zepòl tonbe; tèt bese k ap gade atè a. Li te abiye avèk yon vye rad kat fwa twò gwo pou li. Li pa t leve tèt li e l te pale si dousman ke m pa t ka tande li. Te gen yon tifi apeprè twazan ki te kache dèyè li. Kisa m pral fè avèk kreyati sa a? Lè yo te soti nan chanm nan, mwen te kriye e m te kriye. M te bezwen èd, pa plis pwoblèm. Sè Abraram te rete yon ti moman avèk li epi byen vit yo te netwaye kay la e prepare kèk bon manje. Sè Abraham te mande m pou eseye l pandan kèlkejou, paske tifi sa a t ap pase yon moman trè difisil e li te bezwen èd.
“Nan demen maten lè Sara te vini, mwen te finalman fè l avanse vin bò kot kabann nan kote m ta ka tande li. Li te mande m kisa m te vle l fè. M te di li epi apresa mwen te di ‘men sa ki pi enpòtan an se pitit gason m yo; pase tan avèk yo, li pou yo---yo pi enpòtan pase kay la.’ Li sete yon bon kuizinyè e li te kenbe kay la pwòp, li te lave, e li te bon pou ti mesye yo.
“Semèn te pase e m te vin aprann istwa Sara. [Paske li pa t tande byen, li pa t travay byen lekòl e l te finalman kite sa. Li te marye jèn avèk yon move gason. Annie te fèt e li te vin lajwa nan lavi Sara. Yon jou swa ivè mari l te vin nan kay la tou sou, li te fòse Sara ak Annie antre nan machin nan nan chemiz denui yo e li te lage yo bò gran wout la. Yo pa t janm wè l ankò. San soulye nan mitan fredi, Sara ak Annie te oblije mache sou plizyè kilomèt pou yo t al kay manman Sara.] Manman a te dakò pou l te kite yo rete akondisyon pou yo te fè tout travay nan kay la ak kuit manje, ak pran swen sèl ak frè l la ki te nan lekòl segondè.
““Nou te mennen Sara kay yon doktè zòrèy, e yo te ba l yon aparèy pou l tande. ... Nou te fè l al nan lekòl granmoun, epi li te pran diplòm lekòl segondè li. Li t al nan lekòl aswè epi apresa li te diplome nan kolèj epi li te anseye edikasyon espesyal. Li te achte yon ti kay. Annie te marye nan tanp e li te fè de pitit. Sara te finalman fè operasyon nan zòrèy li e li te finalman vin kapab tande byen. Dèzane apre, li te pran retrèt li e li te sèvi yon misyon. ... Sara te remèsye nou souvan e li te di li te aprann si anpil nan men mwen, espesyalman lè m te di l ke pitit gason m yo te pi enpòtan pase kay la. Li te di sa te anseye l pou l fè menm bagay la avèk Annie. ... Sete yon gwo leson pou mwen pou m pa kouri pote jijman sou moun. Sara sete yon fi trè espesyal.”
Antanke disip Jezikri, nou dwe fè tout sa nou kapab pou retire lòt moun anba soufrans ak fado. Menmjan tou, pi gwo sèvis redanmsyon nou ka ba yo se mennen yo jwenn Kris la. San redanmsyon sa a anba lanmò ak peche a, nou gen sèlman yon levanjil jistis sosyal. Sa ka pote yon sèten èd ak rekonsilyasyon pou leprezan, men li pa gen okenn pouvwa pou rale jistis pafè ak mizèrikòd enfini desann soti nan syèl la. Redanmsyon siprèm nan se nan Jezikri e nan Li menm sèlman. Avèk rekonesans, mwen enbleman rekonèt li kòm Redanmtè a, nan non Jezikri, amèn.
Mostrar las referencias
-
1. Gade Merriam-Webster’s Collegiate Dictionary, 10th ed. (1993), “redemptioner.”
-
2. Webster’s New World College Dictionary, 3rd ed. (1988), “redeem.”
-
3. “Pitit Gason Bondye a te ekspye fot orijinèl la, poutèt sa peche paran yo pa kapab tonbe sou tèt pitit yo, paske yo pi depi nan fondasyon mond lan” (Moyiz 6:54). Redanmsyon Kris la pèmèt tout moun venk tonb lan e resisite pou al nan imòtalite. Anplis, tout moun simonte lanmò espirityèl paske yo ramne nan prezans Bondye pou yo jije. Jezi te di: “Pou menmjan lèzòm te leve m sou kwa a, menm jan an tou pou Papa m leve yo pou yo kanpe devan m, pou yo jije pou zèv yo” (3 Nefi 27:14). Moun ki pwòpte anba peche yo ap rete avèk Bondye nan wayòm selès la, men sa ki pa repanti yo e ki pa pi yo pa p kapab demere avèk yon Bondye ki sen, e apre jijman an, y ap oblije ale e konsa sibi lanmò espirityèl ankò. Se sa nou pafwa rele dezyèm lanmò a oubyen sibi lanmò espirityèl yon dezyèm fwa a. (Gade Elaman 14:15–18.)
-
4. Se apwopo peche nou yo ke ekriti yo di gen moun ki pap resevwa benefis redanmsyon an: “Pou mechan yo se kòmsi pa t gen okenn redanmsyon ki te fèt; eksepte kòd lanmò pral lage” (Alma 11:41). “Moun ki pa gen lafwa pou repantans, li ekspoze anba tout lalwa ki reklame lajistis; se poutèt sa, se sèlman pou moun ki gen lafwa pou repantans, gran plan redanmsyon etènèl la te akonpli” (Alma 34:16). Si yon moun rejte Sakrifis Ekspyatwa Sovè a, li dwe rachte dèt li li menm nan men lajistis. Jezi te di: “Paske, mwen menm Bondye, m te soufri bagay sa yo pou tout moun, pou yo pa soufri si yo repanti; men si yo pa vle repanti yo dwe soufri tankou m” (Doktrin ak Alyans 19:16–17). Soufrans pou peche yon moun ki pa rachte rele lanfè. Sa vle di tonbe anba men dyab la, e ekriti yo, nan langaj pa yo, di se tankou ou nan chenn oubyen nan yon lak dife ak soufre. Leyi te sipliye pitit gason l yo pou yo te chwazi Redanmsyon Kris la “pou yo pa chwazi lanmò etènèl, dapre volonte kò fizik la ak mal ki ladan l, ki bay lespri dyab la pouvwa pou l kaptire, pou l mennen nou desann nan lanfè, pou l kapab gouvène sou nou nan wayòm pa l” (2 Nefi 2:29). Men, gras ak Ekspyasyon Jezikri a, lanfè a gen yon fen e moun ki oblije pase pa li yo “rachte anba men dyab la [nan] dènye rezirèksyon an” (Doktrin ak Alyans 76:85). Kèlke ra “pitit pèdisyon” yo se “se sèl moun dezyèm lanmò a pral gen pouvwa sou yo; wi, an verite, se sèl moun ki p ap rachte lè tan Senyè a rive, apre yo fin soufri kòlè l” (Doktrin ak Alyans 76:32, 37–38).
-
5. Pwofèt Joseph Smith te rejwi konsa, “Se pou mo chante kantik louwanj etènèl bay Wa Emanyèl la, ki te òdone anvan mond lan te egziste, bagay ki pou te fè l posib pou nou kapab rachte yo soti nan prizon yo; paske prizonye yo dwa libere” (Doktrin ak Alyans 128:22).
-
6. Gade Victor Hugo, Les Misérables (1992), 91–92.
Sitio web oficial de La Iglesia de Jesucristo de los Santos de los Últimos Días
© 2015 Intellectual Reserve, Inc. Todos los derechos reservados


c: text/html

text:
AWT katro dezè konfwontasyon
A 2013 AWT katro dezè konfwontasyon nan Punta San Carlos ap desann kòm Pro ki pi sezon / Eske evènman vag nan istwa. Evènman an te wè vag etonan ak van ak konpetitè konpetisyon sou gwosè vwal ki soti nan 4.5 desann nan 3.5. Longè chalè long ak super jis "dezyèm chans" sistèm bracket te kenbe yon souri sou figi chak pasaje. Se pou yo tcheke deyò aksyon an.
AWT a ta renmen dedye AWT Baja evènman nan Andre Paskowski ki te pase lwen jodi a. Li te vrèman te viv lavi lo maksimòm li yo menm nan fwa difisil. Te amou li pou espò a nan planch dekri nan enkwayab l 'vwal fim fè. Li enspire nou ak lejand l 'yo ap viv sou nan kè nou.
Filme-li pa Joey Sanchez, Kevin Pritchard
Lòt pye pa Jake Miller Xsensor
Klas Mizik pa nero- Je m '
2013 AWT katro dezè konfwontasyon
Kategori: Konkou Videyo, Videyo

robotstxt: allowed

filter: keep


text:
Anbasadris Lèzetazini nan l’ONU an, Susan Rice, retire kandidati li pou plas Sekretè Deta a nan plas Hillary Clinton, devan rezistans lidè repibliken nan Kongrè a ki te pwomèt pou yo bloke konfimasyon li.
Madam Rice, ki tap pale sou chèn televizyon NBC jedi 13 desanm 2012 la, deklare se t ap yon onè pou l sèvi peyi li nan pi gwo pòs diplomatik la, men desizyon li pran pou l wete non n kòm kandida a, se desizyon korèk la, paske gen twòp politik ki vin mele nan kesyon an.
Madam Rice di:
"Mwen wete non mwen paske m panse si desizyon ki kòrèk la pou peyi a ; mwen panse tou se yon bon bagay pou Prezidan an. E, lè nou fè yon konsiderasyon global, mwen ka di se yon bon desizyon pou mwen e pou fanmi mwen. "
Nan menm jounen jedi a, Prezidan Barack Obama fè parèt yon deklarasyon kote li aksepte desizyon Madam Rice la.
Prezidan an te tou pwofite pou l anonse Susan Rice pral kontinye rete nan pòs li kòm anbasadris Lèzetazini nan Nasyon Zini e kòm yon manm-kle kabinè ministeryèl li a.


text:
Ann Ayiti, etidyan k ap pwoteste aprè asasina yon konsidip yo, deside rete mobilize anndan lokal fakilte yo pou yo evite nuizans lapolis.
Yon lòt kote, reyaksyon tonbe aprè Pouvwa Egzekiif la te anonse kreyasyon sa li rele « yon kolèj tranzisyon” pou travay sou fòmasyon Konsèy Elektoral la.
Epi Prezidan Michel Martelly kite Ayiti jedi 15 novanm 2012 la pou li ale nan peyi Lespay kote li pral asiste Somè Ibewo-Ameriken an k ap reyini lidè espayòl yo ak dirijan kèk nasyon ki sou kontinan ameriken an –sitou peyi latino-ameriken yo.
Klike sou ikon ki agoch la pou w koute repòtaj Clarens Renois.


text:
Fason pou jwenn yon apatman
Komisyon entwodiksyon: Se sèlman yon koutye imobilye oswa ajan imobilye ki kapab reklame yon frè poutèt li jwenn yon apatman. Ou dwe konnen kantite lajan an, dat peman, ak objektif frè a anvan w fè nenpòt tranzaksyon. Pa gen kantite lajan fiks pou frè a, paske se yon kontra ki fèt ant koutye lisansye a oswa ajan imobilye ak oumenm. ( M.G.L. c. 112 §87DDD-1/2)
Peman davans: Anvan w antre nan kay la, mèt kay la kapab resevwa sèlman peman pou premye ak dènye mwa lwaye a, yon mwa depo sekirite, ak frè pou acha ak enstalasyon yon seri pòt ak kle a. ( M.G.L. c. 186 §15B)
Dwa kont pratik diskriminasyon ilegal: Lalwa Massachusetts entèdi pratik diskriminasyon nan lojman ki baze sou ras, relijyon, peyi kote w fèt, laj, zansèt, eksperyans oswa sèvis nan fòs lame, sèks, preferans seksyèl, sitiyasyon fanmi, si w avèg, si w soud, oswa si w bezwen yon chen-gid, sof nan kay 2 fanmi kote mèt kay la abite. ( M.G.L. c. 151B §4) Okenn mèt kay pa kapab refize lwe ou yon apatman paske ou resevwa yon sibvansyon pou lwaye, paske apatman an gen plon, oswa, avèk kèk eksepsyon, paske w gen pitit.
Anvan w dakò pou Lokasyon an (oswa anvan w siyen yon lokasyon):
- Pa fè peman davans sof si w sèten ou vle apatman an. Menm si ou kapab gen dwa legal pou jwenn ranbousman lajan ou jouk lè mèt kay la aksepte fòmèlman ou kòm yon lokatè, li kapab pa fasil pou jwenn ranbousman lajan sa a.
- Fè kalkil frè ki estime pou sèvis piblik yo (sètadi, chofaj, kouran elektrik) lè w ap detèmine ki apatman ou kapab peye.
- Chèche konnen sa ap mande w kòm peman davans oswa frè entwodiksyon.
- Tcheke apatman an pou asire li nan yon kondisyon ki akseptab. Mete tout akò yo ansanm pou reparasyon alekri.
- Evalye akò lokasyon ki pwopoze a ak dosye repons sipè-entandan ki p ap viv nan bilding lan lè gen ijans "apre lè biwo".
- Pale avèk moun ki kapab vin vwazen ou osijè konpetans ak repitasyon mèt kay la ak/oswa konpayi jesyon an.
Kontra Lokasyon: Dapre règleman pou pwoteksyon konsomatè, yon mèt kay dwe mete enfòmasyon sa yo alekri nan kontra yon lokasyon:
- Non, adrès ak nimewo telefòn mèt kay la ak moun ki responsab pou swen, antretyen ak reparasyon kay la;
- Non, adrès ak nimewo telefòn moun ki gen otorizasyon pou resevwa avi vyolasyon lalwa epi pou aksepte avi pwosè sou non mèt kay la;
- Kantite lajan depo garanti an ak divilgasyon dwa yo dapre lwa sou depo garanti.
- Ou kapab vle rankontre pwopriyetè yon ti bilding kote l ap viv anvan w siyen kontra a. Sa kapab ankouraje yon bon relasyon senpatik okòmansman.
Mèt kay la dwe ba ou tou yon kopi egzekite kontra sa a nan 30 jou apre w fin siyen li. (940 CMR 3.17 (3)) Oumenm ak mèt kay la dakò vèbalman avèk dispozisyon lokasyon ou. Men li pi bon pou jwenn tout dispozisyon yo alekri.
Kalite Lokasyon
Dwa legal ou kapab pa menm selon kalite lokasyon ou genyen.
Yon Lokatè ki gen yon Lokasyon se moun ki siyen yon lokasyon pou lwe yon apatman patikilye pou yon peryòd tan espesifik. Dapre lokasyon sa a, mèt kay la pa kapab ogmante pri lwaye ou jouk nan fen lokasyon an, epi li pa kapab eseye mete w deyò nan kay la nan fen lokasyon ou, sof si w vyole kontra lokasyon an. Ou gen obligasyon legal pou peye lwaye ou jouk nan fen lokasyon. Men, si w bezwen sòti nan kay la anvan fen lokasyon an, nan pifò ka, mèt kay la gen yon obligasyon pou ede w diminye domaj ou. Pou fè sa, li dwe chèche yon lòt lokatè pou ranplase ou.
Yon Lokatè-san-Limit se yon moun ki okipe yon apatman li lwe san yon kontra lokasyon, men ki peye lwaye a chak peryòd (anjeneral pa mwa). Kontra pou Lokasyon san limit lan kapab fèt swa alekri oswa aloral. Swa mèt kay la oswa oumenm kapab sispann aranjman sa a nenpòt kilè depi w bay avi a 30 jou davans oswa yon peryòd konplè lokasyon an davans, kèlkeswa sa ki pi long lan. Pa gen rezon ki obligatwa pou sispann aranjman an. Si mèt kay la vle ogmante pri lwaye a, li dwe voye ba ou yon avi legal konvnab pou sispann lokasyon an, epi li dwe fè w yon òf pou rete nan apatman an pou pri lwaye ki ogmante a.
Si w jwenn sibvansyon pou peye lwaye ou, ou kapab gen dwa ak responsablite diferan pase sa ki rezime nan tiliv enfòmasyon sa a.
Peman Lwaye a
Antan yon lokatè, ou gen dwa yon responsablite legal pou peye mèt kay la lwaye a pou itilizasyon yon kite ki nan yon bon kondisyon. Lalwa Massachusetts ba ou tou dwa ki pwoteje peman ou fè bay mèt kay la. ( M.G.L. c. 186 §15B)
Peman Davans: Se yon pratik malonèt ak mansonjè pou yon mèt kay mande w peman lwaye davans an plis peman lalwa pèmèt li resevwa a. (Al gade seksyon Fason pou jwenn yon apatman.)
Penalite pou peman anreta: Yon mèt kay pa kapab reklame enterè oswa yon penalite sou peman lwaye anreta jouk 30 jou apre dat pou w ta peye lwaye a. Men, mèt kay la kapab kòmanse pwosesis degèpisman imedyatman, menm si w gen yon jou reta nan peman lwaye a. Mèt kay la pa kapab itilize yon dispozisyon penalite kontrè pou ankouraje w peye bonè. Pa egzanp, li ilegal pou yon mèt kay diminye pri lwaye ou a 10% si w peye lwaye a nan premye senk (5) jou mwa a.
Ogmantasyon pri lwaye: Yon pri lwaye kapab nenpòt kantite lajan mèt kay la vle fè w peye. Pri lwaye pou yon lokatè ki gen yon kontra lokasyon kapab ogmante sèlman lè peryòd lokasyon ekspire. Lokatè-san-limit yo kapab konstate yon ogmantasyon pri lwaye yo nenpòt kilè, depi yo resevwa avi pou sa omwen yon peryòd lwaye konplè, men mwens pas e30 jou, anvan li vin anvigè.
Depo garanti ak Peman lwaye dènye mwa: Peman lwaye dènye mwa a se peman davans pou mèt kay la pou dènye mwa lokasyon an. Yon depo garanti se yon depo lajan pou bay mèt kay la pou asire lwaye a ap peye epitou pou asire lòt w ap satisfè lòt responsablite kontra lokasyon an. Yon mèt kay kapab pa mande yon depo garanti ki depase kantite lajan pri lwaye premye mwa a. Kantite lajan ki obligatwa pou garanti lwaye dènye mwa a pa janm kapab depase vrè pri lwaye dènye mwa a, men, yon mèt kay kapab mande yon lokatè pou ogmante kantite lajan pri lwaye dènye mwa a pou amonize nenpòt ogmantasyon nan pri lwaye a. Ni mèt kay la ni oumenm pa kapab transfere yon peman pou itilizasyon lòt san konsantman lòt pati a.
Resi: Depi mèt kay la resevwa peman lwaye dènye mwa a ak/oswa yon depo garanti, li dwe ba ou yon resi pou chak peman davans. Si mèt kay la resevwa peman lwaye dènye mwa a, li dwe ba ou etadkont ki endike ou gen dwa pou resevwa enterè sou pri lwaye sa a epi ou ta dwe bay mèt kay la yon nouvo adrès kote pou li voye enterè a lè peryòd lokasyon ou fini.
Enterè: Mèt kay la dwe peye enterè sou depo garanti a ak peman lwaye dènye mwa alafwa. Dapre lalwa, mèt kay la gen obligasyon pou peye enterè a depi 1ye janvye 1972 ak lwaye dènye mwa a depi 1ye avril 1984.
Depo garanti: Ou gen dwa pou resevwa swa 5% enterè oswa kèlkeswa pi piti kantite lajan ou resevwa labank kote depo garanti a te ye, si w ap viv nan apatman an pandan omwen yon ane. Lalwa egzije mèt kay la pou li mete depo garanti a nan kont apa ki bay enterè nan yon bank Massachusetts. Nan 30 jou ki vin apre w mèt kay la fin resevwa depo garanti a, li dwe ba ou yon resi ki idantifye non ak adrès bank lan, nimewo kont lan ak kantite lajan ki depoze nan bank lan.
Peman lwaye pou dènye mwa: Ou gen dwa pou resevwa 5% enterè oswa kèlkeswa pi piti kantite lajan mèt kay la resevwa nan bank lan kote mèt kay la te depoze lajan depo garanti a. Si peman lwaye pou dènye mwa a pa depoze nan yon kont labank, mèt kay la dwe peye 5 pousan enterè sou lajan sa a chak ane. Ou pa oblije ap viv nan apatman an pandan yon ane pou w kapab kalifye pou resevwa enterè a.
Peman enterè: Enterè a fèt pou peye chak ane nan dat anivèsè lokasyon ou. Mèt kay la dwe voye ba ou yon etadkont pou enterè li dwe ou, epitou li dwe swa ajoute enterè a oswa pèmèt ou retire kantite lajan enterè ye nan pwochen peman lwaye a. Si w pa resevwa enterè a nan 30 jou ki vin apre anivèsè dat lokasyon ou, ou kapab retire enterè a nan peman lwaye pou pwochen mwa a. Depi w sispann lokasyon ou, mèt kay la dwe peye w nenpòt enterè li dwe ou nan 30 jou ki vini apre dat ou sispann lokasyon ou.
Deklarasyon sou Kondisyon: Si yon mèt kay oswa ajan li pran yon depo garanti, li dwe ba ou yon deklarasyon apa pou kondisyon ki genyen sou apatman ou avèk yon lis detaye nenpòt domaj ki genyen nan apatman an. Mèt kay oswa ajan li dwe ba ou deklarasyon sa a depi li fin resevwa lajan depo garanti a oswa nan 10 jou ki vini apre lokasyon apatman an kòmanse, kèlkeswa sa ki vin pi ta a. Si w pa dakò avèk sa ki nan deklarasyon an, ou dwe retounen yon kopi korije ba mèt kay la nan 15 jou ki vini apre w fin resevwa lis la oswa nan 15 jou ki vini apre w fin abite nan apatman an, kèlkeswa sa ki vin pi ta a. Si w pa retounen lis la epi annapre ou rele mèt kay la lajistis pou resevwa depo garanti ou, yon tribinal kapab konsidere ou pa t fè sa tankou ou te dakò lis la te okonplè ak kòrèk. Si w soumèt yon lis domaj apa, mèt kay la dwe retounen li ba ou nan 15 jou ki vini apre dat li resevwa yon repons alekri aklè sou akòz a oswa sou dezakò a.
Deklarasyon siyen an ak deklarasyon orijinal sou kondisyon an reprezante baz pou fè lòt dediksyon pou domaj. Si mèt kay la pa ba ou yon Deklarasyon sou Kondisyon, ou ta dwe ekri pwòp deklarasyon sou kondisyon ou epi voye yon kopi ba mèt kay la oswa ba ajan li epitou ou ta dwe sere yon kopi nan dosye ou.
Depo garanti: Ou gen dwa pou resevwa swa 5% enterè oswa kèlkeswa pi piti kantite lajan ou resevwa labank kote depo garanti a te ye, si w ap viv nan apatman an pandan omwen yon ane. Lalwa egzije mèt kay la pou li mete depo garanti a nan kont apa ki bay enterè nan yon bank Massachusetts. Nan 30 jou ki vin apre w mèt kay la fin resevwa depo garanti a, li dwe ba ou yon resi ki idantifye non ak adrès bank lan, nimewo kont lan ak kantite lajan ki depoze nan bank lan.
Peman lwaye pou dènye mwa: Ou gen dwa pou resevwa 5% enterè oswa kèlkeswa pi piti kantite lajan mèt kay la resevwa nan bank lan kote mèt kay la te depoze lajan depo garanti a. Ou pa oblije ap viv nan apatman an pandan yon ane pou w kapab kalifye pou resevwa enterè a.
Peman enterè: Enterè a fèt pou peye chak ane nan dat anivèsè lokasyon ou. Mèt kay la dwe voye ba ou yon etadkont pou enterè li dwe ou, epitou li dwe swa ajoute enterè a oswa pèmèt ou retire kantite lajan enterè ye nan pwochen peman lwaye a. Si w pa resevwa enterè a nan 30 jou ki vin apre anivèsè dat lokasyon ou, ou kapab retire enterè a nan peman lwaye pou pwochen mwa a. Depi w sispann lokasyon ou, mèt kay la dwe peye w nenpòt enterè li dwe ou nan 30 jou ki vini apre dat ou sispann lokasyon ou.
Deklarasyon sou Kondisyon: Si yon mèt kay oswa ajan li pran yon depo garanti, li dwe ba ou yon deklarasyon apa pou kondisyon ki genyen sou apatman ou avèk yon lis detaye nenpòt domaj ki genyen nan apatman an. Mèt kay oswa ajan li dwe ba ou deklarasyon sa a depi li fin resevwa lajan depo garanti a oswa nan 10 jou ki vini apre lokasyon apatman an kòmanse, kèlkeswa sa ki vin pi ta a. Si w pa dakò avèk sa ki nan deklarasyon an, ou dwe retounen yon kopi korije ba mèt kay la nan 15 jou ki vini apre w fin resevwa lis la oswa nan 15 jou ki vini apre w fin abite nan apatman an, kèlkeswa sa ki vin pi ta a. Si w pa retounen lis la epi annapre ou rele mèt kay la lajistis pou resevwa depo garanti ou, yon tribinal kapab konsidere ou pa t fè sa tankou ou te dakò lis la te okonplè ak kòrèk. Si w soumèt yon lis domaj apa, mèt kay la dwe retounen li ba ou nan 15 jou ki vini apre dat li resevwa yon repons alekri aklè sou akòz a oswa sou dezakò a.
Deklarasyon siyen an ak deklarasyon orijinal sou kondisyon an reprezante baz pou fè lòt dediksyon pou domaj. Si mèt kay la pa ba ou yon Deklarasyon sou Kondisyon, ou ta dwe ekri pwòp deklarasyon sou kondisyon ou epi voye yon kopi ba mèt kay la oswa ba ajan li.
Dediksyon nan Depo Sekirite a pou domaj: Mèt kay la dwe retounen depo garanti a ba ou oswa sa ki rete ladan nan 30 jou ki vini apre w fin sispann lokasyon an. Mèt kay la kapab sèlman retire nan depo sekirite a pou bagay sa yo:
- nenpòt lwaye ki pa t peye epi ki pa t byen difere oswa dedui dapre lalwa;
- nenpòt ogmantasyon nan taks sou byen imobilye (enpo lokatif) si w te gen obligasyon pou peye li dapre yon kloz endeksasyon fiskal valid nan lokasyon ou; epi
- yon kantite lajan rezonab ki nesesè pou repare nenpòt domaj ki fèt nan apatman an akòz oumenm, nenpòt moun ou kontwole oswa nenpòt moun ou aksepte vini nan apatman an. Yon kantite lajan kapab dedui tou pou domaj bèt nan kay lakòz . Ou pa gen obligasyon pou peye pou domaj rezonab ki asosye avèk itilizasyon nòmal apatman an.
Si apatman an domaje, mèt kay la dwe ba ou yon lis detaye domaj yo ak reparasyon ki nesesè nan 30 jou ki vini apre lokasyon ou sispann. Mèt kay la oswa ajan li dwe fè deklarasyon sou sèman pou lis sa a, sinon l ap jwenn pwoblèm ak sanksyon pou fo temwayaj li bay. Answit, mèt kay la oswa ajan li dwe ba ou dokiman alekri kòm prèv ki endike depans ki fèt oswa estimasyon depans pou reparasyon sa yo, tankou estimasyon, bòdwo oswa resi.
Transfè peman davans ba nouvo mèt kay: Depi bilding lan vann oswa transfere, mèt kay la dwe bay nouvo mèt kay la kredi pou peman lwaye pou dènye mwa a ak depo garanti ou ki genyen nenpòt enterè akimile. Nouvo mèt kay la dwe bay avi alekri pou fè konnen transfè a nan 45 jou ki vini apre dat li resevwa lajan ou. Si ansyen mèt kay la pa transfere peman davans yo ba nouvo mèt kay la, li toujou gen responsablite sa a, men nouvo mèt kay la dwe gen obligasyon pou ou pou kantite lajan peman davans lan. Nouvo mèt kay la kapab satisfè obligasyon sa a lè li akòde ou lwaye gratis pou yon tan ki vo peman ki fèt yo.
Ou gen dwa pou ranbousman depo garanti ou imedyatman si mèt kay la ....:
- pa mete dosye depo garanti a adispozisyon ou pou fè enspeksyon nan lè biwo louvri; oswa
- [a ba ou, nan 30 jou ki vini apre li fin resevwa depo garanti a, yon resi ki genyen ladan non ak adrès bank lan ak nimewo kont depo a;
- fè dediksyon pou domaj epi li pa ba ou yon lis detaye domaj yo nan 30 jou ki vini apre sispansyon lokasyon ou; oswa
- itilize lokasyon ki genyen dispozisyon ki vyole lwa sou depo sekirite a epi li fè tantativ pou aplike dispozisyon sa yo oswa li fè tantativ pou fè w siyen yon anilasyon dwa ou.
Nan ka ki endike anwo a, mèt kay la pa kapab kenbe depo garanti ou pou okenn rezon, ni li pa kapab fè dediksyon ladan pou domaj.
Epi si mèt kay la pa ....:
- depoze depo garanti a nan yon kont labank;
- remèt ou depo garanti a (oswa sa ki rete ladan apre dediksyon legal yo) avèk enterè nan 30 jou ki vini apre dat lokasyon ou sispann; oswa
- transfere depo garanti a oswa peman lwaye pou dènye mwa a ba nouvo mèt kay la;
... Ou gen dwa pou jwenn ranbousman depo garanti ou imedyatman AK 3 fwa domaj-enterè, plis frè tribinal, ak frè rezonab avoka. Ou gen dwa tou pou resevwa 3 fwa lajan domaj-enterè, enterè mèt kay la pa peye ou, frè tribinal ak frè rezonab avoka si mèt kay la pa peye ou enterè sou peman lwaye pou dènye mwa nan 30 jou ki vini apre dat lokasyon ou sispann.
Dwa lokatè yo
Dwa kont pratik antre ilegal: Mèt kay la oswa yon ajan li kapab antre nan apatman ou sèlman pou rezon sa yo:
- pou fè enspeksyon apatman an;
- pou fè reparasyon;
- pou montre apatman na ba yon moun ki kapab vin lokatè, achtè, moun ki gen dèt ipotekè oswa ajan li;
- dapre yon desizyon tribinal;
- si apatman an sanble pa gen moun ladan, oswa
- pou fè enspeksyon apatman an nan 30 jou ki vini apre dat ou abite ladan pou li kapab detèmine kantite domaj pou li dedui nan lajan depo garanti a.
Mèt kay la dwe rezonab epi eseye fè aranjman yon tan ki bon pou ou ak li pou antre nan apatman an. Si mèt kay la ensiste pou antre nan apatman ou yon fason ki pa rezonab, ou kapab aplike ou jwenn yon lòd entèdiksyon tanporè nan tribinal federal ki nan zòn ou. ( M.G.L. c. 186 §§ 14 ak 15B)
Dwa ou genyen pou mèt kay la pa fè vanjans sou ou: Menm si mèt kay yon lokatè-san-limit oswa dapre yon kontra lokasyon kapab sispann lokasyon an oswa ogmante pri lwaye a san rezon, li pa kapab fè sa poutèt ou egzèse dwa legal ou. Si mèt kay la eseye ogmante pri lwaye a, sispann oswa chanje lokasyon ou nan sis (6) mwa apre lè w fin kontakte Konsèy Sante, antre nan yon òganizasyon lokatè, oswa egzèse lòt dwa legal ou genyen, aksyon mèt kay la ap konsidere kòm vanjans li fè kont ou, sof si mèt kay la kapab pwouve lekontrè. Mèt kay la ap gen pwoblèm pou pwouve lokasyon ou te chanje pou rezon ki diferan avèk rezon ki fè w te egzèse dwa ou. ( M.G.L. c. 186 §18)
Dwa pou abite nan yon bon kalite apatman: Ou gen dwa pou nan yon anviwònman ki pwoteje ak abitab pandan tout tan ou lwe apatman an. Kòd Sanitè Leta pwoteje sante, sekirite ak byennèt lokatè yo ak piblik jeneral la. Se Konsèy Sante zòn k ap mete kòd la annaplikasyon. (Remak: Nan vil Boston, se Depatman pou Enspeksyon Lojman ki mete kòd la annaplikasyon.) Ou kapab achte kopi Kòd la nan Libreri State House, State House, Room 116, Boston, MA 02133 (617)727-2834.
Men kèk egzanp dispozisyon ki prezante nan Kòd la:
Dlo: Mèt kay la dwe ba ou ase dlo, ki gen presyon konvnab, pou satisfè bezwen òdinè ou. Nan sèten ka limite, ou kapab peye lajan pou pri dlo a toutotan sa endike aklè nan kontra lokasyon ou alekri epi genyen yon kontè apa pou apatman ou. Kontra lokasyon an ta dwe endike tou ou kapab peye pou dlo a sèlman apati dat kòmansman lokasyon ou, dispozisyon kontra lokasyon an ki eksplike aranjman pou bòdwo dlo a pa kapab ajoute nan kontra lokasyon ou nan moman peryòd lokasyon ou kòmanse. Mèt kay la dwe bay tou sèvis pou chofe dlo a nan yon tanperati ki ant 110°F ak 130°F. Men kontra lokasyon ekri ou kapab mande pou w peye pou konbistib epi pou bay konbistib pou chofaj dlo a.
Chofaj: Mèt kay la dwe ba ou yon sistèm chofaj ki fonksyone byen. Se mèt kay la ki dwe peye pou chofaj la, sof si kontra lokasyon an mande se ou ki pou peye pou sa. Ant 16 septanm ak 14 jen, chak chanm dwe chofe a omwen 68°F ant 7:00 AM ak 11:00 PM, epi omwen a 64°F toutan. Nan sezon chalè, chofaj maksimòm ki akseptab nan apatman an se 78°F.
Kwizin: Mèt kay la dwe ba nan kwizin nan: yon evye ki gen yon gwosè ak kapasite nòmal pou lave asyèt ak istansil kwizin, yon fou ak yon mikwo-onn ki byen repare (sof si kontra lokasyon ekri ou mande se ou ki pwokire pa ou), ak espas ak enstalasyon pou mete yon frijidè. Mèt kay la pa gen obligasyon pou bay yon frijidè. Men, si mèt kay la ba ou yon frijidè, frijidè a dwe an bon kondisyon.
Ravèt ak rat: Mèt kay la dwe antreteni apatman an pou pa gen rat, ravèt ak ensèk, si genyen 2 oswa plis apatman nan bilding lan.
Eleman ki nan estrikti :Chak mèt kay dwe antreteni fondasyon, planche, miray, pòt, fenèt, plafon, twati, eskalye, galri, chemine, ak lòt eleman estrikti kay la pou pa kite van, lapli ak nèj antre; pou li pa gen rat, pou li kapab pwoteje kont move tan, epi pou li ka gen imidite kwonik; an bon reparasyon, epi nan chak fason adapte pou itilizasyon entansif li.
Ranmasaj nèj: Chak sòti ki itilize oswa ki deziyen pou itilizasyon moun ki nan plas pase yon bilding oswa apatman dwe antreteni san pa gen obstwiksyon.
Rekou lokatè yo
Dediksyon nan pri lwaye: Tribinal Siprèm Massachusetts deside si yon mèt kay pa antreteni yon bilding nan kondisyon pou moun abite, yon lokatè kapab nòmalman retire yon pòsyon nan pri lwaye a nan dat mèt kay la resevwa avi vyolasyon garanti pou abite nan yon bon kalite apatman. Dediksyon nan pri lwaye a kapab yon zouti ki itilize pou fòse mèt kay la fè reparasyon yo, men se yon etap serye epi ou ta dwe fè avèk anpil prekosyon. Ou kapab vle jwenn konsèy legal anvan w retire nan pri lwaye ou paske mèt kay la vle eseye degèpi ou poutèt ou pa peye lwaye a.
Ou kapab retire yon pòsyon nan pri lwaye ou si:
- Ou fè apèl kont mèt kay la alekri pou fè reparasyon ki nesesè oswa
- Konsèy sante ki nan zòn ou fè enspeksyon nan apatman ou epi yo jwenn gen vyolasyon kòd sante epi yo voye avi ba mèt kay la pou sa oswa
- Ou peye lwaye ou regilyèman jouk nan moman pwoblèm nan, ou pa responsab pwoblèm nan, epi kondisyon sanitè yo pa mande pou sòti nan apatman an pou yo fè reparasyon.
Depi mèt kay la repare tout domaj yo, lokatè a dwe peye tout kantite lajan li te retire nan pri lwaye a.
Desizyon sou kantite lajan pou retie dapre chak sitiyasyon. Ou dwe peye sèlman pri lwaye jis pou apatman ou dapre jan li gen domaj la. ( M.G.L. c. 239, §8A).
Reparasyon ak Dediksyon: Ou kapab fè reparasyon pou ijans nan yon espas enpòtan oswa komen kote w ap viv epi dedui jiska kat (4) mwa pwochen pri lwaye pou reparasyon sa yo, si twa (3) kondisyon satisfè:
- Konsèy sante zòn ou oswa lòt biwo aplikasyon kòd la sètifye kondisyon ki genyen nan apatman an mete lavi sante oswa sekirite ou an danje;
- Biwo enspeksyon voye avi alekri ba mèt kay la pou vyolasyon ki fèt yo; epi
- Yo bay mèt kay la 5 jou apati dat avi a pou kòmanse fè reparasyon oswa pou li fè kontra pou sèvis deyò ak 14 jou pou li prèske fini tout reparasyon ki nesesè yo. (Biwo enspeksyon an oswa tribinal la kapab diminye dèle sa a.)
Sonje: Si w fè kontra pou fè reparasyon epi ou retire depans reparasyon an nan pri lwaye a, ou dwe sere resi a. Answit, si yo jije depans ou fè a pa depans ki rezonab, w ap anmezi pou retire sèlman pòsyon ki rezonab la.
Si w kalifye anba kondisyon "reparasyon ak dediksyon," ou kapab trete pri lwaye a kòm yon pri lwaye ki anile. Answit, ou gen dwa pou sòti nan apatman an si w chwazi pou pa fè reparasyon. Men, ou dwe peye valè pri lwaye a jis pou peryòd ou te rete nan apatman an, epi ou dwe sòti nan apatman an nan yon peryòd tan ki rezonab. ( M.G.L. c. 111, §127L)
Dwa pou sispann sèvis: Mèt kay la pa kapab lakòz yo koupe oswa fèmen sèvis piblik yo sof pou yon peryòd tanporè nan moman genyen reparasyon oswa ijans. Nan ka kote yo pral fèmen kont yon mèt kay poutèt li pa peye, konpayi sèvis la dwe voye avi ba ou pou sa nan 30 jou anvan li sispann sèvis la. Yo kapab mande w tou pou fè peman bòdwo ki anreta a, epi pou retire peman ou fè a nan pri lwaye ou. Kontakte Depatman Telekominikasyon an Enèji nan nimewo 1-800-392-6066 pou w kapab jwenn plis enfòmasyon. ( M.G.L. c. 164 §124I)
Degèpisman
Yon mèt kay pa kapab fèmen w deyò oswa mete w deyò nan apatman ou san desizyon yon jij. Si mèt kay la mete w deyò nan apatman an, lalwa Massachusetts ba ou kèk pwoteksyon. Ou kapab vle wè avèk yon avoka.
Sispansyon ak rekòmansman lokasyon ou:
Lokatè ki gen yon kontra lokasyon: Mèt kay la kapab fè tantativ pou degèpi ou si w pa t peye lwaye ou, oswa si oumenm oswa moun ki sou kontwòl ou lakòz gwo domaj nan apatman ou oswa si w vyole dispozisyon kontra lokasyon ou. Mèt kay la dwe voye ba ou dabò yon "Avi pou Kite" apatman ou. Si mèt kay la ap sispann lokasyon ou poutèt ou pa peye lwaye a, li dwe voye ba ou yon Avi pou Kite 14 jou davans" ( M.G.L. c. 186, §11 ak § 12) Kontra lokasyon ou ap endike egzijans avi a pou lòt sispansyon; anjeneral sa pran sèt (7) jou.
Si mèt kay la degèpi ou paske w pa peye lwaye ou, ou kapab evite degèpisman an si w peye tout lwaye ou dwe a, plis enterè, ak lajan mèt kay la depanse pou li peye pwosesis degèpisman an nan dat oswa anvan dat pou bay repons ou.
Lokatè-san-limit: Mèt kay la dwe voye ba ou yon "Avi 14 jou davans pou Kite" apatman an si l ap rezilye kontra lokasyon ou poutèt ou pa peye lwaye. ( M.G.L. c. 186 §12) Si kontra lokasyon an rezilye pou nenpòt lòt rezon, ou dwe resevwa avi 30 jou davans, oswa yon peryòd lwaye konplè davans, kèlkeswa sa ki dire pi lontan.
Si mèt kay la degèpi ou poutèt ou pa peye lwaye a, ou kapab evite degèpisman an depi w peye lwaye ou dwe a nan 10 jou ki vini apre w fin resevwa avi sa a, toutotan avi sa a se premye avi ou resevwa nan dènye 12 mwa yo. Si pa gen deklarasyon sou dwa ou pou rekòmanse lokasyon an nan Avi a, ou gen jiska dat pou bay repons ou.
Mèt ki lwe apatman ba lokatè ki gen sibvansyon pou peye rent dwe swiv pwosedi degèpisman ki nan kontra sibvansyon pou rent yo ak nan kontra lokasyon yo.
Rezime pwosesis ak plent: Apre peryòd avi fin pase, mèt kay la dwe ba ou yon "Rezime pwosesis ak plent." Avi sa a fè w konnen ofisyèlman mèt kay la ap pran mezi legal kont ou. L ap endike dat pou odisyon degèpisman an ak dat ou dwe bay yon repons.
Repons: Repons lan se yon repons alekri ou bay pou endike ki rezon ki fè mèt kay la pa ta dwe degèpi ou. L ap ba ou yon chans pou fè kont-reklamasyon kont mèt kay la, ki kapab gen ladan vyolasyon kòd sante, vanjans, asèlman, vyolasyon lwa sou depo garanti ak move pwosedi degèpisman. Se tribinal la ki dwe voye li ba ou epi mèt kay la dwe resevwa li nan jou lendi anvan dat pou prezante nan tribinal la. Sere yon kopi pou ou.
Jijman ak apèl: Si w pèdi pwosè a, ou kapab fè apèl kont desizyon an epi mande pou gen yon lòt odisyon. Si w fè apèl kont desizyon an, ou dwe ranpli yon fòmilè Avi pou Apèl nan 10 jou ki vini apre dat jijman an anvigè. Anjeneral, genyen yon kosyònman (garanti) apèl ki obligatwa, men yo kapab anile li si w pa kapab peye li; epitou si w gen yon defans ki serye.
Egzekisyon: Egzekisyon an se desizyon jij la pran pou degèpi ou nan apatman an; mèt kay la pa kapab degèpi w fizikman san li pa gen papye sa a. Si mèt kay la jwenn otorizasyon pou degèpi w fizikman, tribinal ap bay li otorizasyon pou egzekisyon lòd degèpisman nan 10 ki vini apre dat jijman an anvigè. Ou dwe resevwa avi alekri pou dat ak lè degèpisman fizik la ap fèt omwen 48 èdtan davans. Nan dat ki fikse nan avi 48 èdtan davans lan, ou dwe sòti nan apatman an.
Mèt kay la kapab itilize egzekisyon an nenpòt lè nan yon peryòd 3 mwa. Men, si w yo t ap degèpi w poutèt ou pa peye lwaye a, epi mèt kay aksepte peman tout kantite lajan li genyen nan rezime pwosesis mezi a ak lwaye ou dwe li nan moman an, mèt kay la pa kapab itilize egzekisyon an nan okenn fason epi li dwe voye li tounen nan tribinal la. ( M.G.L. c. 239 §3)
Dèle anvan egzekisyon: Si degèpisman an se pa t fòt ou oswa ou pa kapab jwenn yon kote ditou pou viv, ou kapab anmezi pou konvenk yon jij pou li akòde ou yon Dèle anvan Egzekisyon, pou pèmèt ou rete nan apatman ou jiska sis (6) mwa. Granmoun aje oswa lokatè ki gen andikap yo kapab mande yon dèle pou jiska yon ane.
Si yo degèpi ou nan apatman an poutèt ou pa peye lwaye a, ou pa genyen okenn baz legal pou mande yon dèle. Men, si domaj-enterè ou mande yo (ki kapab prezante nan kont-reklamasyon ou fè kont mèt kay la) pi piti pase kantite lajan ou dwe mèt kay la (pa egzanp peman lwaye ou pa t fè), ou gen 7 jou pou evite degèpisman an depi w peye balans lan plis enterè ak frè tribinal. ( M.G.L c. 239, §8A)
Degèpisman: Lè dat ki ekri sou lòd degèpisman an rive, ou dwe sòti nan apatman an. Si w pa fè sa, yon cherif oswa yon ajan lapolis kominal kapab retire tout sa ou genyen nan apatman an pou mete yo nan depo, sof si ou bay pèmisyon pou yo mete yo nan lari. Si yo mete afè ou yo nan depo, demenajè a ta dwe fè yon lis pou dekri tout atik li mete nan depo a. Mèt kay ki te lwe apatman an ba ou a gen dwa pou rele w lajistis pou li kapab touche lajan pou depans li fè pou degèpisman ou. Konpayi depo a ap mete yon dwa retansyon sou afè ou yo, epi dwa retansyon sa a kapab aplike pou vann afè ou yo. Men, konpayi depo a pa kapab vann afè ou san li pa tann 6 mwa. Ou pa gen obligasyon pou peye lwaye ou dwe pou pran jwenn mèb ou yo nan depo a. Men, ou toujou dwe kantite lajan tribinal òdone pou peye, jouk ou peye li nan 20 tan. ( M.G.L. c. 239, §4)
Demenajman
Anvan w demenaje, ou ta dwe anvizaje pran yon randevou avèk mèt kay la pou fè yon enspeksyon nan apatman ou. Sa kapab evite lòt konfli avèk mèt kay la konsènan domaj nan apatman an. Revize fòmilè Deklarasyon sou Kondisyon an si w te bay mèt kay la yon depo garanti. Nan jou w ap sòti nan apatman an, asire ou netwaye apatman an. Ou kapab vle tou pran foto epi mete dat sou foto yo pou montre eta apatman an te ye nan moman ou t ap demenaje a. Foto sa a yo kapab ede rezoud konfli pou depo garanti a. Si w te peye mèt kay la yon depo garanti oswa lwaye pou dènye mwa, kite nouvo adrès ou ba li pou li kapab voye nenpòt enterè li dwe ou ba ou pa lapòs.
Dokiman yo
Sere bon dosye peman lwaye ou, plent, kontak avèk mèt kay la, tantativ pou reparasyon, korespondans, lòt evènman enpòtan ak dokiman ki gen pou wè avèk kontra lokasyon ou. Dokiman sa yo ap ede rezoud konfli nan tribinal ak lòt kote.
Kote pou jwenn èd
Pratik diskriminasyon nan zafè lojman:
Massachusetts Commission Against Discrimination
(617) 994-6000
Distribisyon Lisans pou ajan byen imobilye:
Division of Professional Licensure
Enfòmasyon: Real Estate Board (617) 727-2373
Plent: Office of Investigations (617) 727-7406
Anlèvman penti abaz plon:
Department of Public Health
Childhood Lead Poisoning Prevention Program
(617) 624-5757; Toll Free: (800) 532-9571
Medyasyon Fas-A-Fas:
Pou pwogram ki nan zòn ou, rele:
Liy dirèk 24 sou 24 PwokirèJ eneral
(617) 727-8400 ; www.mass.gov/ago
Prevansyon pwoblèm moun ki pa gen kote pou rete ak medyasyon pou lokatè ki pa touche anpil lajan ak mèt kay ki lwe ba yo:
Department of Housing and Community Development
Pou pwogram entèsepsyon pou pwoblèm moun ki pa gen kote pou rete nan zòn ou rele: (617) 573-1100
Pou jwenn asistans legal:
Massachusetts Bar Association Lawyer Referral Program
(617) 654-0400; Nimewo pou rele gratis nan Massachusetts: (800)-392-6164
Pwogram sèvis legal pou konsomatè ki pa touche gwo lajan
Rele Office of Consumer Affairs and Business Regulation
Nimewo pou rele gratis: (888) 283-3757
Preparasyon: Asosyasyon Ajan Imobilye Massachusetts
Biwo nou pa genyen anpil posiblite pou reponn nan lang ki diferan ak lang Angle. Si w genyen lòt kesyon, tanpri mande yon zanmi ki pale Angle pou rele Liy Dirèk 24 sou 24 Konsomatè nan 1-888-283-3757 oswa voye yon imèl nan consumer@state.ma.us.


text:
Free Download Achko Machko - HQ (Yo Yo Honey Singh).3gp
Size of file: 9.09 mb
Category: Achko Machko - Yo Yo Honey Singh
Related Files
Related Tags
Tags : Achko Machko - HQ (Yo Yo Honey Singh).3gp Achko Machko - Yo Yo Honey Singh Download, Achko Machko - HQ (Yo Yo Honey Singh).3gp Achko Machko - Yo Yo Honey Singh Free Download, Achko Machko - HQ (Yo Yo Honey Singh).3gp Achko Machko - Yo Yo Honey Singh All Mp3 Song Download, Achko Machko - HQ (Yo Yo Honey Singh).3gp Achko Machko - Yo Yo Honey Singh Movies Full Mp3 Songs, Achko Machko - HQ (Yo Yo Honey Singh).3gp Achko Machko - Yo Yo Honey Singh video song download, Achko Machko - HQ (Yo Yo Honey Singh).3gp Achko Machko - Yo Yo Honey Singh Mp4 HD Video Song Download, Achko Machko - HQ (Yo Yo Honey Singh).3gp Achko Machko - Yo Yo Honey Singh Download Ringtone, Achko Machko - HQ (Yo Yo Honey Singh).3gp Achko Machko - Yo Yo Honey Singh Movies Free Ringtone, Achko Machko - HQ (Yo Yo Honey Singh).3gp Achko Machko - Yo Yo Honey Singh Movies Wallpapers, Achko Machko - HQ (Yo Yo Honey Singh).3gp Achko Machko - Yo Yo Honey Singh HD Video Song Download,


text:
1
Se pou sa, frè m' yo ak zanmi m' yo, nou menm mwen anvi wè anpil la, nou menm ki fè kè m' kontan an, nou menm ki yon lwanj pou mwen an, se konsa pou nou kenbe fèm nan lavi n'ap mennen ansanm nan Seyè a.
2 M'ap ekri de ti mo pou Evodi ak Sentich: Tanpri souple, mete nou dakò tankou de sè k'ap viv ansanm nan Seyè a.
3 Ou menm tou k'ap travay ansanm avè m', mwen mande ou pou ou ede yo, paske de medam sa yo te travay di pou fè konnen bon nouvèl la ansanm ak Kleman ak tout lòt moun ki te travay ansanm avè mwen yo. Yo tout gen non yo ekri nan Liv Bondye a ki gen non moun ki gen lavi a.
4 Se pou nou toujou kontan nan lavi n'ap mennen ansanm nan Seyè a. M'ap repete l' ankò: Fè kè nou kontan anpil.
5 Se pou tout moun konnen nou se moun ki gen bon kè. Seyè a ap vini anvan lontan.
6 Pa bay kò nou traka pou anyen. Men, nan tout sikonstans mande Bondye tou sa nou bezwen nan lapriyè. Toujou chonje di l' mèsi tou lè n'ap lapriyè.
7 Konsa, Bondye va ban nou kè poze nan jan pa l', bagay lèzòm pa ka konprann; la kenbe kè nou ak lespri nou fèm nan Jezikri.
8 Pou fini, frè m' yo, mete lide nou sou bagay ki bon, ki merite lwanj: bagay ki vre, ki kòrèk, ki dwat, ki bèl, ki p'ap fè nou wont.
9 Fè tou sa mwen te moutre nou, ni sa nou te resevwa nan menm m', ni sa nou te tande m' di ak tou sa nou te wè m' fè. Konsa, Bondye k'ap bay kè poze a va toujou la avè nou.
10 Mwen pa t' manke kontan nan lavi m'ap mennen ansanm ak Seyè a, paske nou vin fè m' wè ankò jan nou pran ka mwen. Sa pa vle di nou te lage m' non. Men, nou pa t' ankò jwenn okazyon fè m' wè jan nou fèb pou mwen.
11 Si nou wè m'ap pale konsa, se pa paske koulye a mwen nan nesesite. Paske nan lavi, m' aprann kontante tèt mwen ak sa m' genyen.
12 Mwen konnen sa ki rele viv nan mizè, mwen konnen sa ki rele viv nan richès. Kit mwen pa gen ase, kit mwen gen plis pase sa m' bezwen, nan tout sikonstans m' aprann kontante tèt mwen toupatou ak sa mwen genyen.
13 Nenpòt sitiyasyon ki parèt devan mwen, m'ap degaje m', gremesi Kris la ki ban mwen fòs kouraj.
14 Malgre sa, nou byen fèt ede m' nan traka m' yo.
15 Nou menm, moun lavil Filip, nou byen konnen sa m' pral di nou la a. Lè mwen kite peyi Masedwan, lè yo te fenk konmanse ap pibliye bon nouvèl la, se nou menm sèl legliz ki te ede mwen. Se nou menm sèl ki te separe sa nou genyen avè m' pou sa m' te fè pou nou.
16 Lè m' te lavil Tesalonik, an de fwa nou voye sa m' te bezwen ban mwen.
17 Se pa dèyè kado mwen ye. Men, mwen ta renmen Bondye mete sou sa nou gen deja.
18 Wi, mwen resevwa tou sa nou te voye ban mwen, pou di vre, sa depase sa m' te bezwen. Koulye a, avèk Epafwodit ki pote kado nou yo, mwen gen tou sa m' bezwen. Kado nou yo se tankou yon ofrann ki santi bon, yon ofrann bèt Bondye ap asepte paske sa fè l' plezi.
19 Bondye ki rich anpil la va ban nou tou sa nou bezwen nan Jezikri.
20 Tout lwanj lan se pou Bondye, Papa nou, pou tout tan. Amèn.
21 Bonjou pou pèp Bondye a k'ap viv ansanm nan Jezikri. Tout frè ki la avè m' yo voye bonjou pou nou.
22 Tout pèp Bondye a ki isit la, espesyalman sa ki nan palè Seza a, voye bonjou pou nou.
23 Se pou benediksyon Jezikri, Seyè a, toujou avè nou.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Men yon anons gouvenman fè sou koze lavichè ya
NOT POU LAPRÈS
Kreyasyon komisyon pou estabilize pri yo
Pòtoprens, vandredi 14 Septanm 2012 : Biwo kominikasyon Primati a ap fè konnen ke gen yon komisyon ki la pou estabilize pri ki kreye jodi vandredi 14septanm nan. Komisyon sila gen ladann Ministè Komès, Ministè Agrikilti, Konsèydevlopman ekonomik ak sosyal ak Kòdinasyon nasyonal pou sekirite alimantè.
Komisyon an gen pou manda pwopoze mezi pou estabilizepri danre yo konsidere ki pi sansib yo akoz enpòtans yo genyen nan chak fanmiy.
Gouvènman Repiblik la fè konnen yon lòt fwa volonte lipou batay kont lavi chè etan lap pran bon jan dispozisyon rapid ak efikas. Lipwofite okazyon an pou l envite tout aktè konsène yo (enpòtatè, gwosis akdetayan) rete tèt frèt devan move bri kap kouri. Mache ayisyen an pa genpwoblèm machandiz epitou pri sou mache entènasyonal la rete estab.
Komisyon an angaje l pou l travay men nan men ak aktèkonsène yo (sektè prive ak asosiyasyon peyizan) pou pran bon jan mezi pou priyo ka rete estab.
FEN-
Bureau de Communication de la Primature
Contact : Bureau de Communication
Téléphone : +509 22 21 00 07 / +509 22 21 00 53
Email : communications@primature.ht


text:
1
Ekri zanj legliz ki nan lavil Sad la. Di l' konsa: Men sa moun ki gen sèt Lespri Bondye yo ak sèt zetwal yo voye di ou: Mwen konnen tou sa w'ap fè. Mwen konnen tout moun konprann ou vivan. Men, ou mouri.
2
Souke kò ou, bay ti rès lavi ou rete a fòs anvan ou fin mouri nèt. Paske, mwen wè sa w'ap fè a pa fin kòrèk devan Bondye mwen an.
3
Chonje sa yo te moutre ou la. Chonje jan ou te resevwa li. Obeyi l', tounen vin jwenn Bondye. Si ou pa sispann dòmi, m'ap vini sou ou tankou yon vòlè, san ou pa atann.
4
Men, gen kèk moun nan nou nan lavil Sad la ki te kenbe rad yo pwòp. Y'a mache ansanm avè m' ak rad blan yo, paske yo merite sa.
5
Tout moun ki goumen jouk yo genyen batay la pral mete rad blan an sou yo. Mwen p'ap wete non yo nan liv ki gen non moun ki gen lavi a. M'ap rekonèt yo pou moun pa m' devan Papa mwen ak devan zanj li yo.
6
Se pou moun ki gen zòrèy pou yo tande tande sa Lespri Bondye a ap di legliz yo.
7 Ekri zanj legliz ki nan lavil Filadèlfi a. Di l' konsa: Moun ki sen an, moun k'ap di verite a, moun ki gen kle wa David la nan men l' lan, moun ki lè li louvri pesonn pa ka fèmen, lè l' fèmen pesonn pa ka louvri a, men sa l' voye di ou:
8 Mwen konnen tou sa w'ap fè. Mwen konnen ou pa gen anpil kouraj. Malgre sa, w'ap kenbe pawòl mwen. Ou pa lage mwen. Mwen louvri yon pòt devan ou, pesonn p'ap ka fèmen li.
9 Men, pou moun ki fè pati gwoup Satan an, bann mantò sa yo k'ap pran pòz jwif yo men ki pa jwif, m'ap fòse yo vin mete ajenou devan ou pou yo ka respekte ou. Se pou yo rekonèt se ou menm mwen renmen.
10 Menm jan ou te kenbe lòd mwen te ba ou lè m' te mande ou pou te pran pasians lan, konsa tou, m'a kenbe ou, m'a pwoteje ou nan malè ki pral vin sou tout latè a. Se va yon gwo eprèv pou tout moun ki sou latè.
11 Anvan lontan mapral vini. Kenbe sa ou genyen an fèm pou pesonn pa wete rekonpans ou nan men ou.
12 Tout moun ki va goumen jouk yo genyen batay la, m'ap fè yo tounen yon gwo poto nan kay Bondye a. Apre sa, yo p'ap janm soti. M'a make non Bondye ansanm ak non lavil Bondye a, lòt Jerizalèm k'ap desann sot nan sièl la, sou yo. M'ap make lòt non mwen an sou yo tou.
13 Se pou tout moun ki gen zòrèy pou yo tande tande sa Lespri Bondye a ap di legliz yo.
14 Ekri zanj legliz ki nan lavil Lawodise a. Di l' konsa: Moun ki verite a, moun k'ap di verite a jan l' ye a san bay manti, li menm ki sous tou sa Bondye kreye a, men sa li voye di ou:
15 Mwen konnen tou sa w'ap fè. Mwen konnen ou pa ni cho ni frèt. Pito ou te cho osinon ou te frèt.
16 Men, ou kièd, ou pa cho, ou pa frèt. Mwen pral vonmi ou soti nan bouch mwen.
17 W'ap plede di: Mwen rich, zafè m' ap mache byen. Mwen pa manke anyen. Pòdiab! Konnen ou pa konnen jan ou malere, jan ou nan gwo nesesite, jan ou pòv, toutoni ak tou de je ou yo pete!
18 Se poutèt sa, mwen ta ba ou konsèy achte nan men m' bon lò san melanj ki pase nan dife. Konsa ou va rich tout bon. Achte nan men m' tou rad blan pou mete sou ou pou moun pa wè jan ou toutouni. Sa se yon wont pou ou. Achte nan men m' tou renmèd pou mete nan je ou pou ou ka wè.
19 Moun mwen renmen se yo mwen korije, se yo mwen peni. Mete plis aktivite nan sèvis ou. Tounen vin jwenn Bondye.
20 Koute. Men mwen kanpe la devan pòt la, m'ap frape. Si yon moun tande vwa m', si l' louvri pòt la ban mwen, m'a antre lakay li, m'a manje ansanm avè l', la manje ansanm avèk mwen.
21 Tout moun ki goumen jouk yo genyen batay la, m'ap ba yo dwa chita bò kote m' lè m'a sou fòtèy mwen an, menm jan mwen menm mwen te goumen jouk mwen te genyen batay la, pou koulye a mwen chita bò kot Papa m' ki chita sou fòtèy li a.
22 Se pou moun ki gen zòrèy pou yo tande tande sa Lespri Bondye a ap di legliz yo.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub


text:
Fason pou Pran Swen Bèt
Li Fè Sans Pou Prepare Bèt Domestik ou Pou Ijans.
Jwenn Videyo Embed kòd la oswa
Download Transkripsyon an isit la.
Si ou tankou anpil milyon pwopriyetè bèt kay nan peyi a, bèt kay ou se yon manm enpòtan kay ou. Malerezman, bèt yo afekte nan katastwòf la tou.
Chans pou oumenm ak bèt ou ap siviv nan yon ijans tankou yon dife oswa yon inondasyon, yon tònad oswa yon atak teworis depannde planifikasyon ou fè jodi a pou ijans lan. Kèk nan bagay ou kapab fè pou prepare pou sa ou pa atann, tankou rasanblaj yon twous rezèv pou bèt pou ijans ak devlopman yon sistèm youn ede lòt pou pran swen bèt kay, se menm bagay pou nenpòt ijans. Si ou deside pa deplase nan yon ijans, oswa si ou deside deplase pou ale yon kote ki pi pwoteje, w ap bezwen fè plan yo davans pou bèt kay ou. Toujou sonje sa ki pi bon pou ou anjeneral se sa ki pi bon pou bèt ou yo tou.
Si ou kite lakay ou,PA KITE BÈT KAY OU DÈYÈ! Anjeneral, bèt kay yo pa kapab siviv poukont yo, epi yo ta siviv pa chans, ou ka pa anmezi pou jwenn yon lè ou retounen.
Si ou prale nan yon refij piblik, li enpòtan pou konprann yo pa aksepte bèt yo andedan refij yo. Planifye davans pou lòt posiblite refij k ap bon pou oumenm ak pou bèt kay ou; konsidere moun oswa zanmi deyò ki zòn toupre ou ki ta kapab vle kite oumenm ak bèt ou vin lakay yo nan yon ijans.
Fè yon plan ranplasman pou ijans sizoka ou pa kapab pran swen bèt kay ou yo poukont ou. Devlope yon sistèm youn-ede-lòt avèk vwazen, zanmi oswa manm fanmi ou pou asire yon moun disponib pou pran swen bèt kay ou oswa pou deplase avèk yo si ou pa kapab fè sa. Prepare pou aji sanzatann ak pou itilize sa ou genyen anplas pou debouye ou poukont ou pandan omwen twa (3) jou, pètèt pi lontan.
Itilize Tiliv Enfòmasyon pou Mèt Bèt Kay ak Videyo ki Bay Enstriksyon sou Bèt Kay pou ede ou kreye yon plan pou ijans ak twous rezèv pou bèt kay ou.
Pou jwenn lòt enfòmasyon, tanpri kontakte Humane Society of the United States
Gid pou Bèt Kay
Planifye pou bezwen bèt kay yo pandan yon katastwòf depi ou:
- Idantifye abri a. Pou rezon sante piblik, anpil abri pou ijans yo pa kapab aksepte bèt kay. Chèche jwenn motèl ak otèl ki nan zòn kote ou planifye pou ale ki aksepte bèt kay anvan ou bezwen yo. Gen yon kantite gid tou ki bay lis otèl/motèl ki bay pèmisyon pou vini avèk bèt kay, epi ki kapab sèvi kòm yon pwen kòmansman. Mete nimewo abri bèt lokal ou nan lis ou nimewo pou ijans ou. Yo ta ka anmezi pou ba ou enfòmasyon konsènan bèt kay pandan yon katastwòf.
- Pote manje bèt la, dlo nan boutèy, medikaman, dosye veterinè, kaj/kivèt, kle pou louvri bwat alamen, asyèt pou manje, twous premye swen ak lòt rezèv sizoka yo pa disponib pita. Anvan ou tonbe nan yon sitiyasyon ijan, anvizaje mete rezèv nan yon twous "sivi bèt kay" ki ta ka deplwaye fasil si gen yon katastwòf.
- Asire etikèt idantifikasyon yo ajou, epi asire yo tache solid nan kolye bèt kay ou. Si li posib, tache adrès ak/oswa nimewo telefòn sant deplasman ou. Si bèt kay ou pèdi, etikèt li se tikè pou retounen lakay ou.
- Asire ou gen yon dènye foto bèt kay ou pou kapab idantifye li.
- Asire ou gen yon panye transpò solid pou bèt kay ou, kòd oswa hanè pou bèt kay ou pou li pa sove si li ta panike.
Prepare Abri pou Bèt Kay ou.
Fè etap ki anba la yo pou prepare abri pou bèt kay ou:
- Rele biwo jesyon ijans lokal ou, biwo abri pou bèt oswa biwo kontwòl bèt pou jwenn konsèy ak enfòmasyon.
- Si ou pa kapab retounen lakay ou touswit, ou ka bezwen mete bèt kay ou nan pansyon. Chèche konnen kote sant pansyon bèt kay yo ye. Asire ou fè rechèch deyò zòn lokal ou sizoka sant lokal yo fèmen.
- Pifò pansyon pou chen, veterinè ak abri bèt ap bezwen dosye medikal bèt kay ou pou asire li pran tout vaksen yo. Mete kopi yo nan twous rezèv pou "sivi bèt kay ou" ansanm avèk yon foto bèt kay ou.
- Kèk abri bèt kay ap bay swen pwovizwa pou bèt moun posede nan moman katastwòf yo, men ou ta dwe anvizaje sa sèlman kòm yon dènye solisyon.
- Si ou oblije kite bèt kay ou lakay ou, gen kèk prekosyon ou dwe pran, men sonje si ou kite bèt kay ou lakay ou poukont li sa kapab mete bèt ou nan yon gwo danje! Izole bèt kay ou nan yon zòn ki pwoteje andedan an - PA JANM kite bèt kay ou nan chèn deyò! Kite li lage andedan lakay ou avèk manje ak anpil dlo. Retire kouvèti tank twalèt la, leve kouvèti bòl twalèt la epi ranfòse pòt twalèt la louvri pou li kapab bwè. Mete yon avi deyò a nan yon zòn ki vizib, pou fè konnen ki bèt kay ki andedan kay la ak kote li ye. Bay yon nimewo telefòn kote yo kapab jwenn ou oswa yon moun ou konnen ansanm avèk non ak nimewo telefòn veterinè ou.
Pwoteje Bèt Kay ou Pandan yon Katastwòf
- Pote bèt kay ou andedan imedyatman.
- Mache avèk jounal nan men ou pou rezon ijyenik. Bay bèt yo manje sa ki imid oswa sa ki nan bwat pou yo ka bezwen mwens dlo pou bwè.
- Bèt yo gen ladrès pou konprann chanjman move tan yo, epi y ap izole tèt yo souvan si yo gen laperèz. Si ou mete yo andedan lakay ou bonè sa kapab anpeche yo kouri ale. Pa janm kite yon bèt kay deyò oswa mare pandan yon loraj
- Separe chyen yo ak chat yo. Menmsi chyen ak chat ou yo antann yo nòmalman, gwo-gwo enkyetid yon sitiyasyon ijan kapab lakòz bèt kay yo aji san rezon. Kite ti bèt kay yo lwen avèk chat ak chyen yo.
- Nan yon ijans, ou ka gen pou deplase avèk zwazo ou yo. Pale avèk veterinè ou oswa makèt bèt kay lokal ou sou distribitè manje espesyal ki kontwole kantite manje pou bay yon zwazo. Asire zwazo a nan kaj li, epi kaj la dwe kouvri avèk yon twal oswa dra mens pou bay sekirite ak limyè ki filtre.
Fason pou Pran Swen Bèt Kay ou Apre yon Katastwòf
- Si apre yon katastwòf ou gen pou kite vilaj la, ale avèk bèt kay ou yo. Bèt kay yo pa gen chans pou siviv poukont yo.
- Nan premye kèk jou apre katastwòf la, mare bèt kay ou nan kòd lè yo prale deyò. Toujou siveye yo deprè. Odè ak kote bèt la abitye ka chanje, epi bèt kay ou ka vin egare ak pèdi. Epitou, dlo inondasyon ka mennen koulèv ak lòt bèt danjere nan zòn inondasyon an. Liy kouran elektrik ki nan dlo inondasyon yo se yon danje.
- Konpòtman bèt kay ou chanje apre yon ijans. Nòmalman bèt kay ki trankil ak amikal ka vin agresif oswa defansif. Siveye bèt yo anpil. Mare chyen yo epi mete yo nan yon lakou ki gen barikad kote li fasil pou jwenn abri ak dlo.
Gid pou go bèt yo
Si ou gen gwo bèt tankou cheval, betay, mouton, kabrit oswa kochon nan pwopriyete ou, asire ou prepare anvan yon katastwòf.
- Asire tout bèt yo gen yon fòm idantifikasyon.
- Deplase bèt yo kèlkeswa lè li posib. Pwograme wout primè ak wout segondè ou davans.
- Mete disponib machin ak trelè ki nesesè pou pote ak sipòte chak kalite bèt. Epitou mete disponib dresè bèt ak chofè ki gen eksperyans. Nòt: Li pi bon pou kite bèt yo jwenn yon chans pou yo vin abitye nan vwayaj nan machin pou yo ka gen mwens laperèz ak pi fasil pou deplase.
- Asire kote ou prale yo gen manje, dlo, swen veterinè ak ekipman manipilasyon.
- Si deplasman pa posib, mèt bèt yo dwe deside si pou mennen gwo bèt yo nan abri oswa pou kite yo deyò.
Gid sou Tan Frèt pou Gwo Bèt yo
Lè tanperati yo desann anba zewo, mèt gwo bèt yo ak pwodiktè betay yo bezwen bay plis atansyon pou bèt yo. Prekosyon se kle pou trete ipotèmi, fwostbit ak lòt chòk betay yo pran nan tanperati frèt.
Fason pou asire betay yo jwenn sa ki anba la a pou ede yo pa gen pwoblèm ki asosye avèk tan frèt:
- Abri
- Anpil fouraj sèk pou izole manmèl ki gen lèt yo, pati jenital ak janm frajil nan tè konjle a ak nan van glasyal yo.
- Abrivan pou kenbe bèt yo an sekirite nan kondisyon glasyal yo
- Anpil manje ak dlo
Pran plis tan pou obsève betay yo, pou chèche premye siy maladi ak chòk. Gen chòk oswa lanmò ki asosye avèk tan frèt sevè sitou sou pi jèn bèt yo oswa bèt ki deja fèb yo. Gen ka lanmò toudenkou ki asosye avèk tan sou ti bèf souvan lè betay yo soufri avèk enfeksyon yo pa ka dekouvri tankou nemoni. Ou ta dwe mennen ankèt byen vit sou lanmò ak maladi ki fèt toudenkou ak san eksplikasyon sou betay yo yon fason pou kapab idantifye yon kòz epitou pou kapab pran mezi pou pwoteje rès bèt yo.
Bèt ki soufri avèk fwostbit pa montre yo gen doulè. Apeprè de (2) semèn ka pase anvan chòk la parèt aklè lè tisi ki domaje a kòmanse tonbe. Nan pwen sa a, ou ta dwe trete chòk la kòm yon maleng louvri, epi ou ta dwe konsilte yon veterinè.
Plis Enfòmasyon
Sitwèb Asosye
- Jwenn otèl ki aksepte bèt kay, kabann ak manje maten ak teren kan toupatou nan Etazini ak Kanada: http://www.gopetfriendly.com/
- Enfòmasyon Espesifik sou Bèt nan lang Angle ak Panyòl nan Palo Alto Humane Society (PAHS): http://www.paloaltohumane.org/education/disaster.php


text:
Liên Khúc Châu Khải Phong (Remix)-
Châu Khải Phong
Sáng tác: Đang cập nhật | Thể loại: Việt Nam, Nhạc Dance| Lượt nghe:
Lời bài hát Liên Khúc Châu Khải Phong (Remix)
lon tao to lam cam llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll llllllllllllllllllll lllllllllll
Bài hát Lien Khuc Chau Khai Phong (Remix) do nhạc sĩ Đang cập nhật sáng tác, trình bày bởi ca sĩ Chau Khai Phong thuộc thể loại Viet Nam, Nhac Dance
Bạn có thể cài đặt nhạc chờ (mạng mobifone, vinaphone, viettel), tải nhạc chuông, set nhạc nền Zing Me ca khúc Lien Khuc Chau Khai Phong (Remix) - Chau Khai Phong ngay trên Zing Mp3. Nâng cấp tài khoản lên Zing VIP để tải nhạc chất lượng cao, lossless.


text:
Email: district2@miamidade.gov
Downtown Office
305-375-4833 Phone
305-375-4843 Fax
District Office
305-694-2779 Phone
305-694-2781 Fax
Important Global Message
The Miami-Dade County Portal will be undergoing maintenance starting at 11 p.m. Saturday, May 3 and for all of Sunday, May 4. Intermittent outages may be experienced. We apologize for any inconvenience.
Thank you for your patience as we improve our online services.
Apropo Komisyone Monestime
Prezidan Komisyon an Jean Monestime kwè ak tout kè li ke pa gen yon pi gwo don ke don pou sèvis lèzòt. Pandan pliske 30 an lap viv nan Konte Miami-Dade, Monestime ap travay di pou reyalize Rèv Ameriken an. Li vin premye Ayisyano-Ameriken ki chita nan Asanble Komisyonè Konte a, kote li travay pou kreye plis opòtinite pou lòt moun, kidonk fè chemen pou pwochen jenerasyon yo.
Monestime te premye eli pou reprezante Distrik 2 nan Asanble Komisyonè Konte Miami-Dade jou 2 novanm 2010. Distri 2 gen ladan li yon pati nan Vil Miami, North Miami, North Miami Beach, Opa-locka, ak sèten nan zòn ki pa enkòpore yo: Liberty City, Biscayne Gardens ak North Central Dade. Li te re-eli nan mwad dout 2014 pou yon dezyèm manda katran, epi an novanm 2014 kolèg li yo nan komisyon an chwazi li alinanim pou sèvi kòm Prezidan Asanble Komisyonè Konte Miami-Dade pou dezan. Nan pòs sila, li reprezante yon pèp ki pliske 2,5 milyon moun epi li prezide yon komisyon konte ki etabli priyorite pou bidjè anyèl la ki depase bidjè 17 eta Ozetazini e 78 peyi nan lemonn.
Jou 20 fevriye 2015, kolèg minisipal li yo, konsèy edikasyon konte a, ak kolèg li yo nan komisyon an, te chwazi Prezidan Monestime alinanim pou prezide sou Konsèy Administrasyon Òganizasyon pou Òganizasyon Metropoliten (MPO) nan Miami-Dade. Yon wòl prensipal MPO se pou asire konfòmite ak regilasyon federal yo ki egzije ke gran otowout yo, transpò piblik, lòt enstalasyon transpò yo ak sèvis yo devlope kòrèkteman ak enstale daprè plan global pou devlopman iben an ak pou apwouve plan pou aksebilite rezo transpò rejyonal ak eta a.
Prezidan Monestime ilistre yon vi aktif nan sèvis. Li se ansyen Manm Konsèy ak Vis-Majistra Vil North Miami. Li te vin delege nan Konvansyon Demokratik Nasyonal epi pita yo te chwazi li kòm manm Kolèj Elektoral Eta Florid pou Eleksyon Prezidansyèl 2012 la, yon lòt nominasyon prestijye e istorik!
Anplis, li se Prezidan JEMO Realty, Inc, yon konpayi asirans ak imobilye sèvis konplè, ak JEMO Enterprises, LLC, yon ajans konsèy pou biznis. Anplis, li se ansyen pwofesè lekòl Miami-Dade County Public School epi li te travay kòm pwofesè oksilyè nan manajment nan University of Phoenix, kanpis Sid Florid.
Kòm defansè pou egalite nan lajistis ak devlopman ekonomik, Monestime bay konferans ak prezante dè douzèn seminè. Yo envite li nan plizyè pwogram radyo ak Televizyon sou dè sijè ki gen rapò ak koze lidèchip kominotè, biznis ak finans, ensike gouvènman loka ak patriyotizm.
Pami kokenn kantite patisipasyon sivik li, Monestime sèvi kòm manm NAACP, Asosiyasyon Nasyonal dè Jwè Nwa nan MBA, Kowalisyon Debaz Ayisyano -Ameriken, Kowalisyon “NON-GROUP” Afrikano-Ameriken, Konsèy Akademi Finans nan Turner Tech High School, Komite Aksyon Politik Ayisyano-Ameriken, Little Haiti Optimist Club, Sosyete Pwofesyonèl ak Antreprenè Ayisyano-Ameriken, Florida Governor’s Haiti Advisory Group ak Komite Konsèy pou Zòn Lekòl Kominotè. Prezidan Monestime se manm aktif nan legliz Eden SDA Church depi 1981, kote li sèvi kòm Dwayen Anchèf epi aktyèlman li se Direktè Koral.
Prezidan Monestime gen yon MBA de fakilte detid H. Wayne Huizenga School of Business and Entrepreneurship nan Nova Southeastern University ak yon bachelor nan Finans de Florida International University (FIU).
Prezidan Monestime marye avèk Kettia epi yo gen de (2) gran pitit gason.Back to Top Page Last Edited: Wed Feb 25, 2015 5:27:10 PM
Jean Monestime
You are now leaving the official website of Miami-Dade County government. Please be aware that when you exit this site, you are no longer protected by our privacy or security policies. Miami-Dade County is not responsible for the content provided on linked sites. The provision of links to these external sites does not constitute an endorsement.
Please click 'OK' to be sent to the new site, or Click 'Cancel' to go back.


text:
Komisyonè Jean Monestime ap òganize yon evennman kominotè “clean-up, green-up”
Komisyonè Jean Monestime, Distrik 2, pral òganize yon evennman kominotè "Clean-Up, Green-Up" jou Samdi 1e desanm 2012 de 7:30 A.M. a 12:30 P.M. Se pral yon gwo evennman netwayaj kominotè k’ap rekrite èd volontè yo nan kominote-a ak divès ajans Konte.
Nan evennman an, ap gen plante pye bwa, pentire zòn ak ranmase fatra soti N.W. 7 Aveni rive N.W. 17 Aveni epi soti N.W. 79 Ri rive N.W. 103 Ri.
Nan jou evennman an, n’ap mande patisipan yo rankontre nan zòn kote nou pral rasanble an, Arcola Park, 1680 NW 87 Ri, Miami, Florid.
“Kenbe kominote nou an pwòp e vèt se youn nan priyorite pi enpòtan mwen. Si nou vle amelyore kominote nou an, se pou nou touse manch chemiz nou pou’n met men nan travay. Pandan evennman sa-a, n’ap rasanble tout resous Konte yo ansanm pou amelyore yon katye nan Distrik 2”, deklare Komisyonè Monestime. “Nou pa ka janm sou-estime valè yon kominote ki pwòp e vèt”.


text:
Pliton
Pliton se yon planèt nen ki sitye nan senti Kipè a (Kuiper). Nan pase a, li konsidere tankou dènye planèt ki ap vire otou etwal Solèy nou an, men an 2006 linyon astwonomik entènasyonnal klase l tankou planèt nen. Pliton se pwototip yon nouvèl klas objè nan sistem solè a -- objè transneptinyen oswa plitowid.
Pliton prensipalman konpose nan wòch e glas metàn. Dyamèt li anviwon de twazyèm dyamèt Lalin nan. Yon jou sou Pliton dire 6,287 jou sou Latè a. Li genyen twa satelit : Charòn, Niks (Nix) epi Idra (Hydra).
Distans ant planèt la epi Solèy la chanje ant 29 e 49 inite astwonomik. Òbit li enkline e eksantrik anpil. Li pa vire otou Solèy la nan plan ekliptik, tankou tout lòt planèt yo, epi òbit li pa preske sikilè, tankou tout lòt planèt yo. Kidonk, pannan ant 14 e 20 an nan òbit li, li pi pwòch Solèy la pase Neptin. Men akòz eksantrisite òbit Pliton, òbit li pa janm kwaze òbit Neptin nan.
Li dekouvri an 1930 pa Clyde Tombaugh apre Percival Lowell te predi planèt la egziste. Li nonme apre bondye romen ki viv nan anfè epi apre Percival Lowell. Senbòl planèt la se ♇.
Sonn spasyal New Horizons lanse an 2006 pou fè eksplorasyon sistèm Pliton an. L a rive an 2015 apre yon vwayaj 6,4 miya kilomèt.
Galri imaj yo :
Wè tou : mitoloji


text:
Pinga Kite Opresyon Koupe Souf Pitit Ou
"Pinga Kite Opresyon Koupe Souf Pitit Ou" is also available in Portable Document Format (PDF, 328KB, 2pg.)
KISA OPRESYON YE?
Opresyon se yon maladi ki bay atak etoufman ak tous ki grav. Youn sou chak 10 timoun nan Etazini gen opreyson. Byenke yo pa ka anpeche yon moun gen opresyon, yo ka kontwole li ak bon jan medikaman ak enfòmasyon.
KISA KI FÈ ON MOUN GEN OPRESYON?
Se pa tout tan nou konnen kisa ki bay opresyon. Sa ki bay opresyon yo diferan de yon moun a yon lòt moun. Bagay ki fè yon moun gen opresyon pi souvan yo se:
- Lafimen, prensipalman lafimen tabak
- Pwal bèt (ti moso pwal bèt, cheve, plim oswa po bèt)
- Mwezi
- Tibèt nan pousyè (tibèt piti ki viv nan pousyè)
- Ravèt ak dechè ravèt
- Ti jèm maladi
- Silfit (Pwodwi chimik yo itilize pou soda ak manje yo konsève nan bwat pou ka kenbe manje yo fre)
KI SIYAL KI FÈ KONNEN YON MOUN PRAL GEN OPRESYON?
Si pitit ou gen nenpòt nan pwobèm sa yo, li ka gen opresyon:
- Souf anlè
- Ki kòmase toudenkou
- Ki ka pi mal lanwit oswa bonè granmaten
- Ki ka vin pi mal lè timoun nan soti nan lè frèt
- Ki ka vin pi mal lè timoun nan ap fè egzèsis
- Tous
- Santi yon pwa senkant sou lestomak la
- Doulè lestomak
- Souf kout
- Anpil larim
ESKE GEN LÒT SENTÒM KI KA VLE DI PITIT MWEN GEN OPRESYON?
Gen kèk lòt sentòm yo di ki bay opresyon pafwa. Sentòm sa yo:
- Nen bouche oswa nen kap koule larim
- Pwoblè sinizit
- Chè nan nen (chè ki pouse andedan nen)
ESKE YO KA ANPECHE YON MOUN GEN OPRESYON?
Kèlkeswa sa w eseye, ou pa ka anpeche yon moun gen opresyon. Men, ou ka limite kantite bagay ki ka koze opresyon si pitit ou gen kontak avèk yo, espesyalman pandan premye ane nan lavi pitit la. Ou fèt pou:
- Fè ansòt pou pa gen lafimen lakay ou
- Pa kite bèt domestik rantre nan cham pitit la epi deyò kay la.
- Bay pitit la tete pandan tout otan li posib pou w fè sa. Lèt manman gen antikò ki ka retade oswa menm anpeche alèji.
- Fè ansòt pou chanm pitit ou pa gen posyè ladan tout otan li posib pou w fè sa.
- Li tout etikèt ki sou manje yo pou w ka evite bagay pitit ou ka fè alèji avèk yo.
ESKE YO KA TRETE OSWA KONTWOLE OPRESYON?
Wi! Yon fwa w fin konnen pitit ou gen opresyon, chèche jwenn yon doktè ni oumenm ni pitit ou renmen, epi se doktè sa a sèlman pou w wè pou opresyon an. Tank doktè a konn pitit ou pi byen tank li ka ede kontwole opresyon pitit la. Si w reponn kesyon sa yo, sa ka ede doktè a trete opresyon pitit la pi byen:
- Eske atak opresyon yo rive pandan kèk sezon anpatikilye sèlman oswa eske yo rive pandan tout ane a?
- Eske pitit ou gen atak yo toudenkou oswa eske yo kòmanse tou piti epi yo vin pi mal tank plis tan ap pase?
- Chak konbyen fwa pitit ou fè yon atak opresyon?
- Konbyen tan atak yo dire? (minit, èdtan, jou)
- Eske atak yo fèt a yon lè anpatikilye pandan la jouen an? (maten, aswè)
- Eske atak yo rive lè timoun nan kèk kote anpatikilye? (lakay, lekòl)
PANSE POZITIVMAN!
Gen bòn nouvèl. Ou konnen ak bon jan tretman, timoun ki gen opresyon kapab viv lavi yo preske san pa gen limit nan aktivite yo ka fè yo. Yon bon doktè ap ede w jwenn bagay ki koze atak opreyson yo. Answit lap esplike kouman bon kalite medikaman ka anpeche pitit la gen atak opresyon yo ak kouman pou w limite kontak pitit ou genyen ak mikwòb ak lòt bagay ki koze atak opresyon yo.
Li pran tan pou w jwenn doktè ki bon pou w a ak plan tretman ki bon pou w a, men se yon tan ou byen envesti. Efò w fè yo ap ede pitit ou gen lasante epi pitit ou ap ka fè menm aktivite ak zanmi ki pa gen opresyon yo.
KOTE POU JWENN ÈD AK SIPÒ
Pou w konn plis enfòmasyon sou opresyon, tanpri kontakte ajans sa yo:
- The American College of Allergy, Asthma, and Immunology (Kolèj Ameriken sou Alèji, Opresyon, ak Iminoloji) (800) 822-2762, http://www.acaai.org
- Asthma and Allergy Network / Mothers of Asthmatics (Rezo Opresyon ak Alèji / Manman ki gen Piti ki Gen Opresyon) (800) 878-4403, http://www.aanma.org
- National Jewish Center s Lung Line (Liy Poumon Sant Nasyonal Jwif), (800) 222-5864
- Support for Asthmatic Youth (Sipò pou Jèn Timoun ki gen Opresyon), (516) 625-5735
- Asosyasyon Ameriken pou Pwoblèm Poumon (American Lung Association), (212) 315-8700, http://www.lungusa.org


text:
Prezidan siryen an, Baser al-Assad, bay nan televizyon yon kalte entèvyou li pa bay souvan, kote li fè konnen gouvènman n nan ap goumen ak teworis ki gen apui entènasyonal – e non pa avèk militan kap mande demokrasi- nan kad yon oprerasyon sere-boulon pou konbat yon mouvman leve-kanpe ki la depi 14 mwa deja. Nan menm entèvyou sa a –ke misye Al-Assad bay yon chèn televizyon Larisi- li akize obsèvatè l’ONU yo deske yo kritike enjisteman sa yo rele zak vyolans twoup gouvènmantal yo ta komèt, tandiske, daprè li, obsèvatè sa yo fèmen je yo sou atak teworis ap lanse.
Pandansetan, mèkredi 16 me 2012 la, twoup gouvènmantal yo te vide gwo koutzam lou sou yon rejyon kote yon konvwa l’ONU tap pase. Militan yo di omwen 9 moun mouri. Madi 15 me a, yon bonm ki te eksploze arebò yon wout, te touche yon lòt konvwa Nasyon Zini, men okenn obsèvatè pat blese. Majò-Jeneral Robert Mood, kòmandan misyon obsèvasyon l’ONU an, reyaji pou l di -nap site:
"Li klè kalte vyolans sa a, se yon tip vyolans nou pa ta vle wè; alos, mwen ta renmen di chak moun e tout moun kap sèvi ak vyolans kont pèp siryen an ou kont kominote en tènasyonal la ki genyen obsèvatè yo kòm reprezantan sou teren an, eben, map di yo ke y o ta dwe sispann poze zak konsa. Sa pa pap pote okenn kontribisyon nan travay pou reyalize aspirasyon pèp siryen an.”
Yon lot kote, Obsèvatwa Dwamoun Siryen an, ki baze nan La Grand Bretay, fè konnen fòs gouvènmantal yo ouvè koutzam sou vil Khan, nanpati nòdwès peyi SIri, kote 5 moun pèdi lavi yo. Zak vyolans sa a dewoule yon jou aprè omwen 20 moun ki te nan yon antèman te mouri nan menm rejyon an; atak sa a te fèt pandan moun yo te sou wout pou simityè.


text:
Ann Ejipt, Mohamed Morsi dekrete yon 30 jou eta dijans nan 3 pwovens ki nan kè mouvman anti-gouvènmatal ki lakoz 50 moun mouri nan jou k sot pase la a.
Prezidan Morsi pran lapawòl yè swa sou televizyon leta a kote li pran yon pakèt desizyon pou fè fas ak mouvman vyolans kap sakaje peyi-a kote moun kontinye ap mouri .
Prezidan Morsi deklare : « Apre mwen finn li konstitisyon, mwen pran desizyon m. Premyèman , mwen dekrete yon eta dijans 30 jou nan Port Said, Ismailia ak Suez. Kouvre fe sa a ap kòmanse lendi 28 janvye a a minui . Dezyèman , kouvre-fe fe a ap kòmanse a 9 vè pou l fini a 6 zè dimanten pandan eta dijans la."
Prezidan te tou pwofite pou lanse apèl pou yon dyalòg nasyonal pandan l ap envite gwoup ak polisyen nan opozisyon an pou vinn fè chita-tande Jodi lendi 28 janvye a. Apre diskou prezidan an , manifestan yo te rasanble nan Ismailia ak Suez pou yon lot mouvman kont prezidan Morsi.
Nan Ismailia, manifestan te antre nan lese-frape ak lapolis ki li menm te reponn ak gaz lakrimojèn.
Responsab medikal yo fè konnen emeut mòtèl ki te eklate dimanch27 janvye a nan vil Port Said ki nan nò peyi a pou yon dezyèm jounen youn dèyè lòt , te lakoz lanmò 3 moun e gen 400 lòt pou pi piti ki blese.
Vyolans dimanch la te kòmanse lè plizyè milye rezidan nan Port Said te fè yon lantèman pou omwen 33 moun ki te pèdi la vi yo yon jou anvan nan batay ki te dewoule nan lari ant manifestan anti-gouvenmantal yo ak la polis.


text:
Haitian Creole
Mèsi poutèt ou enterese nan CHAPMPS, ki se Lig byennèt fizk ak espò lekòl presegondè Depatman Edikasyon Vil Nouyòk New York City Department of Education(NYCDOE). CHAMPS se yon pwogram aktivite anplis ki pa fè pati kourikoulòm debaz la ki mete aktivite byennèt fizik ak espò tradisyonèl ak modèn disponib pou elèv lekòl presegondè avan ak apre lè lekòl. Non CHAMPS, ki ka vle di chanpyon ann anglè, se yon akwonim pou senk karakteristik ki dekri elèv ki patisipe nan pwogram sa a: Cooperative, Healthy, Active, Motivated, Positive Students.
Se biwo pwogram byennèt nan lekòl Office of School Wellness Programs nan NYCDOE k ap dirije CHAMPS. Chak ane, lekòl leta ki gen klas nivo presegondè ka aplike pou pwogram CHAMPS nan sezon otòn, ivè ak prentan. Lekòl yo ka chwazi pami divès opsyon aktivite, tankou espò tradisyonèl kòm basketball, soccer ak badminton ak aktivite byennèt fizik modèn tankou yoga, tai-chi ak double-dutch.
Objektif CHAMPS se ede elèv, kèlkeswa kapasite atletik yo, pou jwenn opsyon aktivite fizik ke yo renmen epi ankouraje yo devlope abitid sante ak byennèt fizik pou lavi. Aktivite fizik gen anpil avantaj pou sante, tankou prevansyon obezite ak pèt pwa. Obezite nan anfans se yon pwoblèm grav nan Etazini ak nan Vil Nouyòk. Obezite ogmante risk yon timoun pou l devlope pwoblèm sante pou lavi, tankou dyabèt, opresyon, tansyon ak kolestewòl ki wo, ansanm ak maladi kè ak kansè pandan adolesans. Anplis, rechèch aktyèl montre ke nivo egzèsis fizik ki pi elve yo gen rapò ak pi bon pèfòmans akademik. Sant pou kontwòl ak prevansyon maladi Centers for Disease Control (CDC)rekòmande pou timoun yo fè omwen 60 minit aktivite fizik ki soti nan aktivite lejè pou rive nan gwo aktivite chak jou. Patisipasyon nan CHAMPS ka ede elèv yo rete aktif epi jwenn mwayen ki amizan pou rete anfòm ke yo ka kontinye itilize apre lekòl presegondè.
Si w gen kesyon sou pwogram CHAMPS epi si w prefere resevwa èd nan lang natifnatal ou, tanpri kontakte koòdonatè paran an oswa direktè lekòl ou a. Gen tradiksyon tout dokiman lekòl yo ak entèpretasyon nan telefòn ki disponib, si w mande. Pou kesyon sou CHAMPS ann anglè, tanpri voye yon imèl nan champs@schools.nyc.gov.


text:
Misyon (Mission Statement) | Kesyon Moun Poze Souvan (FAQs) | Kijan pou pote plent (How to File a Complaint)
Piblikasyon (Publications) | Biwo Regyonal (Regional Offices)
Kesyon Moun Poze Souvan (Frequently Asked Questions)
MWEN PA SÈTEN SI YO TE FÈ DISKRIMINASYON KONT MWEN. KIYÈS MWEN KA KONTAKTE POU JWENN PLIS ENFÒMASYON SOU SITIYASYON PA M NAN MENM ?
Si ou genyen kesyon sou sitiyasyon ou an oubyen pwosesis pou depoze plent la, ou dwe revize enfòmasyon yo ki nan ti liv sa a ak anpil atansyon ak sou sitwèb nou an— www.dhr.state.ny.us. Si ou toujou genyen kesyon, ou kapab rele oubyen vizite biwo Bronx la oubyen youn nan biwo rejyonal Divizyon an. Youn nan anplwaye yo ap byen kontan reponn kesyon ou yo. Sonje, anplwaye yo pap ka epi pa pral ba ou konsèy legal, epi konsiltasyon sa a pa fè pati depoze yon plent. Se sèlman pa pwosesis ekri ak notarye ki detaye nan ti liv sa a ou ka depoze yon plent.
ÈSKE MWEN BEZWEN YON AVOKA POU DEPOZE YON PLENT NAN DIVIZYON AN ?
Non. Yo kreye Lwa sou Dwa Moun kòm yon altènatif pou sistèm tribinal la, ki fè, pati yo pa bezwen genyen yon avoka pou depoze yon plent ak pou patisipe nan pwosesis odyans la. Sepandan, divizyon an genyen yon enterè nan jistifikasyon dwa moun pou abitan Nouyòk yo, ki fè, yon anplwaye Divizyon an pral ede Pleyan yo nan pwosesis odyans la, gratis.
POUKISA MWEN GENYEN SÈLMAN YON LANE POU DEPOZE PLENT MWEN AN
Pou asire ke Pleyan yo aji kòrèkteman lè yo santi yo te fè diskriminasyon kont yo, Lwa a enpoze yon peryòd yon ane pou depoze plent nan Divizyon an. Si reklamasyon ou an genyen plis pase yon ane, ou dwe konsilte yon avoka pou wè si ou ka depoze reklamasyon ou a nan tribinal eta a.
ÈSKE TOUT ANPLWAYÈ YO DWE KONFÒME AK LWA SOU DWA MOUN NAN?
Non, sèlman anplwayè ki genyen omwen kat anplwaye. Sepandan, anplwaye sa yo pa bezwen ap travay menm kote.
KI KALITE AKOMODASYON YON ANPLWAYÈ DWE BAY SI MWEN GENYEN YON ANDIKAP?
Si ou bezwen yon akomodasyon akòz de andikap ou a pou fè yon travay ki esansyèl pou fonksyon travay ou a nan yon fason ki rezonab, anplwayè ou a oblije bay yon akomodasyon, si li rezonab ou sikonstans la an patikilye epi pa lakòz anplwayè a yon detrès egzajere. Ou kapab oblije bay dokiman medikal ki jistifye bezwen ou a, epi anplwayè a dwe kenbe li konfidansyèl.
KI KALITE AKOMODASYON YON MÈT KAY DWE BAY SI MWEN GENYEN YON ANDIKAP?
Si ou bezwen yon modifikasyon rezonab kote ou abite a akòz de andikap ou a, kote ki ba ou lojman an dwe kite ou fè modifikasyon sa a. Sepandan, ou responsab pou depans modifikasyon an koute, epi, nan lojman moun lwe, depans pou fè kote a tounen nan menm kondisyon li te ye avan an, lè ou fin kite li. Yon kote ki bay lojman dwe fè akomodasyon rezonab nan règ, pratik ak sèvis pou pèmèt yon moun ki genyen yon andikap itilize ak jwi kote a.
ÈSKE ANPLWAYÈ MWEN KA REVOKE MWEN OUBYEN ÈSKE MÈT KAY LA KA METE MWEN DEYÒ PASKE MWEN POTE PLENT?
Non. Li ilegal pou pran vanjans kont moun ki pote plent pou zak diskriminasyon, oubyen ki temwaye oubyen ede nan nenpòt pwosesis devan lalwa. Si ou sispèk ke nenpòt moun te pratike jan de konpòtman vanjans sa a kont ou, tanpri kontakte Divizyon an pou mande si jan de konpòtman sa a kapab genyen yon plent separe pou diskriminasyon.
KISA KI DISKRIMINASYON NAN KREDI?
Genyen plizyè fason yo kapab fè diskriminasyon kont yon moun nan domèn kredi, tankou refize bay krezi akòz de distenksyon oubyen karaktè yo ki detaye nan kòmansman ti liv sa a, oubyen bay kredi nan move kondisyon ki baze sou youn nan menm distenksyon ak karakteristik sa yo. Paske moun kapab fè zak sa yo yon fason ki pa dirèk, moun ki kwè yo kapab te fè zak diskriminasyon kont yo dwe kontakte Divizyon an pou konsiltasyon.
ÈSKE MWEN KAPAB DEPOZE YON PLENT AK YON AJANS FEDERAL AVÈK DIVISYON AN TOU DE ANSANM?
Komisyon Opòtinite Travay Egal Etazini a (ke yo konnen pi byen tankou EEOC) mete an aplikasyon lwa federal kont diskriminasyon nan domèn travay. Depatman Devlopman Lojman ak Devlopman Iben Etazini (HUD) mete an aplikasyon lwa federal kont diskriminasyon nan domèn lojman. Divizyon an mete an aplikasyon Lwa sou Dwa Moun Eta Nouyòk, ki aplike sèlman a Eta Nouyòk epi depase travay ak lojman nan domèn tankou akomodasyon piblik, lokasyon, ak edikasyon. Malgre ke lwa federal ak Lwa sou Dwa Moun ofri pwoteksyon ki gen yon ti kras diferans nan domèn travay ak lojman, genyen kèk plent diskriminasyon nan travay ak/oubyen diskriminasyon nan lojman ki kapab kouvri sou ni lwa federal ak lwa eta a. Si se nan sitiyasyon sa w ye, ou gendwa depoze yon plent devan Divizyon an pou pwoteje tout dwa ou yo.


text:
Vis Prezidan Edmonson vizite lojman granmoun aje yo nan Allapattah pou rankontre ak rezidan yo
Rezidan yo ak anplwaye yo nan Dante Fascell Senior Housing, 2929 N.W. 18 Avenue, nan Allapattah
Vis Prezidan Audrey M. Edmonson fè youn nan vizit peryodik li yo nan lojman granmoun aje yo andedan Distrik 3, fwa sa-a li te vizite sant Three Round Towers ak sant Dante Fascell nan Allapattah jou 13 avril 2012. Vis Prezidan an pale ak rezidan yo pou li te ka konnen enkyetid yo ak jwenn sijesyon yo pou bilding lojman piblik yo.
Vis Prezidan Edmonson distribye bilten nouvèl bay rezidan yo nan Three Round Towers Senior Housing, 2800 N.W. 18 Avenue, nan Allapattah.
(Foto pa Marta Martinez-Alemán/Konte Miami-Dade)


text:
Là, tou bannes metteurs nissa pou alle appranne sa bannes santé Alain Ramanisum là par coeur pou nou chante en choeur ek Alain le 9
Et en chantant, nou pou:
"Mette nou le corps devant
Nou le corps derriere
Nou tourné, nou tourné
Nou le corps devant
Nou le corps derriere
Nou tourné, Nou tourné
Leve nou la main la haut (wo la la laaa)
Nou leve nou la main la haut (wo la la laaa)
Nou leve nou la main la haut (wo la la laaa)
Nou leve nou la main la haut (wo la la laaa)"
Jolie_Poule :P
(Mary, check saaaa )
Là, tou bannes metteurs nissa pou alle appranne sa bannes santé Alain Ramanisum là par coeur pou nou chante en choeur ek Alain le 9


text:
Dans la revue D’Ici Là #8, le dernier texte de GEnove, très volontiers offert à l’infatigable Pierre Ménard, qu’on remercie tous fermement, pour ce thème sur la ville.
La forme d’une ville, hélas ! change plus vite que le cœur d’un mortel, est un vers célèbre des Tableaux parisiens de Charles Baudelaire. Julien Gracq et Jacques Roubaud ont écrit deux variations autour de ce vers, le premier dans La forme d’une ville (José Corti), et le second dans La forme d’une ville, hélas, change plus vite que le cœur des humains (Gallimard).
Un très beau numéro, avec Gilles Amalvi, Jacques Ancet, Jan Baetens, Claude Ber, Sereine Berlottier, Guenaël Boutouillet, Daniel Bourrion, Martin Brink, Daniel Cabanis, Nicolas Carras, Cécile Carret, Gwen Catalá, David Christoffel, Sarah Cillaire, David Cousin-Marsy, Jean Christophe Cros, Matthew Cusick, Philippe De Jonckheere, Régine Detambel, Caroline Diaz, Michèle Dujardin, Patrick Froehlich, Virginie Gautier, Jean-Paul Gavard-Perret, Catherine Gfeller, Christophe Grossi, Maryse Hache, Lise Hascoët, Sandra Hinège, Mathilde Huron, Sabine Huynh, Jasper James, Emmanuèle Jawad, Christine Jeanney, David Lespiau, Nolwenn Letanoux, Elsa Liverani, Nadine Manzagol, Laurent Margantin, Pierre Ménard, José Morel Cinq-Mars, Ana nb, Greg Noirot, Jérôme Orsoni, Eric Pajot, Julia Pallone, Isabelle Pariente-Butterlin, Julien Pauthe, Marc Pautrel, Charles Pennequin, Jean Philippe Poli, Cécile Portier, Daniel Pozner, Béatrice Rilos, Laurent Sauerwein, Anne Savelli, Christopher Selac, Joachim Séné, Lucien Suel, Jérémy Taleyson, Mario Urbanet, Voxfazer.
143 total views, 1 views today


text:
Message du President Michel Joseph Martelly a la nation
Nan dènye semèn sa yo, peyi a travèse yon move moman ki, yon lòt fwa ankò, te ralanti pwosesis bòn mach gouvènman an. Mwen voye konpliman bay tout Senatè yo ki te konprann nesesite pou pat mete absè sou klou nan rezolisyon 22 novanm 2011 lan. Se tout Peyi a ki ap di nou mèsi pou tèt nou pat kite enterè pèsonèl nou mennen nou. Nou te mete Ayiti devan. M'ap pwofite di mèsi ak Minis Lajistis ak Sekirite Piblik la ki te chwazi pou l' te retire kò l', yon fason pou l' fasilite yon solisyon nan kriz la.
Ann pa bliye ke Ekzekitif la, lejislatif la ak jidisyè a, se twa pouvwa Leta, ki dwe, dapre konstitisyon an, fè peyi a mache kòrèkteman. Youn konplete lòt. Nan sans sa a, yo pa ka nan chire pit. Jodia li nesesè ke, prese prese, yo antann yo sou gwo dosye k'ap pèmèt peyi a komanse fè refòm ki pou mennen l sou chimen devlopman tout bon vre a.
A pati semèn sa a, mwen pran angajman pou m chita ak reprezantan twa pouvwa Leta yo, pou nou kapab ansanm pran bon jan dispozisyon pou anpeche mòd sitiyasyon sa yo repete ankò. Moman an rive pou nou bliye sak pase a. M'ap mande onorab Depite yo, nan lanmou yo gen pou Ayiti, pou yo fè menm jan ak senatè yo, pou yo pwofite kalfou difisil nap pase la a, pou nou fè yon gwo kole zepòl pou nou kapab jwenn bon jan stabilite nan peyi a.
Pikan kwenna ki devan nou yo, ke nou dwe janbe ansanm yo, anpil. Pèp la paka tann ankò pou dirijan l yo bal sèvis, pou fè l' viv tankou moun. Nou fèt pou nou batay pou tout moun konn li ak ekri. Nou dwe goumen pou nou rekonstwi peyi nou nan tèt ansanm. Nan jou k'ap vini la yo, n'ap voye devan palman an, yon lwa sou finans ki ap konsidere kesyon desantralizasyon an. Nou dwe batay kont koripsyon sou tout fòm. Nou dwe frennen ensekirite pou nou kapab pèmèt biznisman vin louvri biznis nan peyi nou, pou nou kapab kreye travay pou pèp la.
Men nan men, n'ap gonfle venn nou, nan enterè peyi nou, Ayiti. Ayiti, ki pa dwe mouri, Ayiti ki wè pa wè gen randevou ak chanjman an.
Mèsi


text:
Reparasyon Outlook PST OST ak pespektiv Recovery Sòsye
Pespektiv Reparasyon Pst ak OST dosye ak yon trè efikas ak vit Pespektiv rekiperasyon zouti. Outlook Recovery Wizard will help you restore emails, travay, kalandriye antre, nòt, contacts and other objects from damaged Outlook Pst/OST dosye. Pa gen eksperyans anvan nan rekiperasyon done oswa konpetans espesyal obligatwa!
Pespektiv Recovery Sòsye a se yon lòt youn nan ofrann yo segondè ki mache ak pil nan OutlookImport.com. Zouti sa a an patikilye se youn nan popilè ki pi, presye pou efikasite li yo, vitès ak presizyon.
Ou pral kounye a kapab pespektiv reparasyon Imèl, travay, kalandriye antre, nòt, kontak ak lòt bagay ki damaged PST & OST Pespektiv dosye.
Atik pou yon senp koòdone sòsye ki baze sou sa ranfòse nenpòt moun restore kowonpi pespektiv dosye done nan kèk minit sèlman! Sa redui D 'ak elimine bezwen pou sèvis chè done tretans rekiperasyon. Pwogram sa a se fasil pou itilize pou inisyasyon la ak Pro sanble.
The user interface for this tool is incredibly easy to maneuver –; pwen, adjust your recovery parameters and let Pespektiv Recovery Sòsye travay majik li yo!


text:
Jou ki te 7 desanm 2011 lan ekip Iteca ak CCHC te òganize yon seremoni nan okazyon distribisyon premye pousen ki soti nan enkibatè a.Ki moun ki te patisipe nan seremoni sa a ? Pou ITECA se yon manm fondatè Georges Werleigh ak pou CCHC Hervens Jeanty ak Hugues Joseph,reprezantan kowoperasyon peyi Kanada Dominique Roseti, Sekretè Deta pou pwodiksyon animal Michel Chancy,pou minitè agikiliti se Bernadette Charles ki nan SDDAO Leogane ak Jean Michel Gaznor ki nan Bac Gresy, reprezantan ministè planifikasyon Michel Contan, depite sikonskripsyon Gresye a Ronald Oscar, majistra Michelet Paul, ak 2 manm nan Katel Kazek seksyon Ti Boukan Belice Jean Elissaint,Francois, Telus reprezantan benefisyè yo Mystha Pierre ak plizyè benefisyè pami 500 yo ki te vin chache pousen. Se tout ekip ITECA a ki te mobilize pou fè aktivite sa a reyisi. Nap raple pou tout moun pwojè sa a te kòmanse depi nan mwa oktòb 2010.Pou derape nou te mobilize epi rive estriktire 500 jèn (300fanm 200gason) òganizasyon nan kominote a te chwazi. Pandan mwa novanm pou rive desanm 2010 nou reyisi fòme 20 ajan pandan 3 semèn. Ajan sa yo fè swivi sou teren voye je gade kijan benefisyè ap gade poul yo, kontwole epi bay poul yo swen lè yo merite. Nan menm peryòd sa a nou òganize yo konpay vaksinasyon kote asanm ak 20 ajan ki te pran fòmasyon nou rive vaksinen 3000 tèt volay. Se nan moman sa a 500 jèn yo te pran yon fòmasyon sou teknik pou fè elvaj poul.
Nan mwa janvye 2011 pou rive avril 2011 500 jèn yo te pran fòmasyon sou kijan pou jere yon ti antrepriz. Se nan menm peryòd la nou te distribiye materyèl pou benefisyè konstwi ti poulye yo ,materyèl sa yo gen ladan l :Bwa ki soti lòt bò,griyaj metalik, klou, 4 fèy tòl, 2 majwa ak 2 abrevwa. Soti mwa me 2011 pou rive jen nou te ditribiye 7000 poul ak 1000 kòk Zenga ak Wouj.
Nan mwa dawou 2011 nou te kòmanse enstale yon enkibatè ki pran 19000 ze. Nan mwa sektanm 2011 lan poul yo ponn 72 ooo ze .Nan mwa oktòb 2011 nou kòmanse ranmase ze fètil epi fè premye enkibasyon.Nou kòmanse konstwi yon pousiyè epi pwodiksyon ze a vin monte nan 83000. Nan mwa novanm 2011 premye lo pousen kòmanse kale, nou vaksinen 9000 tèt volay epi nou distribye pousen ki te nan enkibatè a bay benefisyè yo.Pandan seremoni an tout moun ki te pran la pawòl te voye gwo kout chapo pou ITECA ak CCHC ki reyalize gwo pwojè sa a nan Ti Boukan.Gen moun ki kwè pwojè sa se yon modèl pou anpil lòt zòn ta dwe swiv. Nou espere ITECA ap kontinye vanse asanm ak CCHC ak òganizasyon nan Ti Boukan yo pou reyalize lòt pwojè pou kore pwodiksyon peyi a.Se ak kè kontan anpil benefisyè te vin pran ti pousen yo apre seremoni an.


text:
Teokrasi
Teokrasi se yon sistèm gouvènman kote dirijan se lidè relijye (osinon yon gwoup lidè relijye). Lide jeneral la nan yon teokrasi se pou mete Bondye an chaj. Pou mete li nan yon lòt sans, « Se sèl Bondye ki sèl chèf ».
kristianism[edite | modifier le wikitexte]
Gouvènman mòmon sete yon teokrasi nan diznèvyèm syèk Ozetazini.
jidayism[edite | modifier le wikitexte]
Avan Tranzision Izrayèl, Izrayèl te yon veritab teokrasi. Douz tribi Izrayèl yo pat gen okenn chèf an patikilye. Yo te depann de profèt yo, jij yo, ak prèt yo pou di yo kijan Bondye vle yo viv. Nan sans sa, Yawey, Bondye Izrayèl, te wa Izrayèl tou.
islamism[edite | modifier le wikitexte]
Jodi-a, kèk gouvènman, tankou gouvènman Iran, konsidere pa kèlke moun kòm yon teokrasi. Malgre Iranyen yo gen yon prezidan eli, men gen yon gwoup eklezyastik ki gen gwo pouvwa. Desizyon pa fèt nan peyi-a si ke yo-menm yo pa bay akò yo. Aprè yo fin bay akò pa yo, se lè sa balon an pase al jwenn politisyen yo.